ΟΔΗΓΙΑ 92/22/ΕΟΚ ΤΟΥ ΣΥΜΒΟΥΛΙΟΥ της 31ης Μαρτίου 1992 σχετικά με τους υαλοπίνακες ασφαλείας και τα υλικά υαλοπινάκων για οχήματα με κινητήρα και τα ρυμουλκούμενά τους

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής (1),

Σε συνεργασία με το Ευρωπαϊκό Κοινοβούλιο (2),

Έχοντας υπόψη τη γνώμη της Οικονομικής και Κοινωνικής Επιτροπής (3),

Εκτιμώντας:

ότι έχει σημασία να θεσπιστούν τα μέτρα για την προοδευτική εγκαθίδρυση της εσωτερικής αγοράς κατά τη διάρκεια χρονικής περιόδου που λήγει στις 31 Δεκεμβρίου 1992- ότι η εσωτερική αγορά περιλαμβάνει ένα χώρο χωρίς εσωτερικά σύνορα όπου διασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων-

ότι η μέθοδος πλήρους εναρμόνισης θα επιβληθεί με την προοπτική να επιτευχθεί πλήρως η εσωτερική αγορά-

ότι η μέθοδος αυτή πρέπει να χρησιμοποιηθεί με την ευκαιρία της αναθεώρησης της όλης διαδικασίας έγκρισης τύπου ΕΟΚ, λαμβάνοντας υπόψη το πνεύμα του ψηφίσματος του Συμβουλίου της 7ης Μαΐου 1985 όσον αφορά μια νέα προσέγγιση στον τομέα της τεχνικής εναρμόνισης και της τυποποίησης-

ότι οι προδιαγραφές για τους υαλοπίνακες ασφαλείας διαφέρουν από το ένα κράτος μέλος στο άλλο- ότι, κατά συνέπεια, είναι αναγκαίο όλα τα κράτη μέλη να θεσπίσουν τις ίδιες προδιαγραφές, είτε συμπληρώνοντας είτε αντικαθιστώντας τη σημερινή νομοθεσία τους, προκειμένου να είναι ιδίως δυνατό να εφαρμόζεται, για κάθε τύπο οχήματος, η διαδικασία έγκρισης τύπου ΕΟΚ η οποία αποτέλεσε το αντικείμενο της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αναφέρονται στην έγκριση των οχημάτων με κινητήρα και των ρυμουλκουμένων τους (4), όπως τροποποιήθηκε τελευταία από την οδηγία 87/403/ΕΟΚ (5)-

ότι η ρύθμιση που αφορά τους υαλοπίνακες ασφαλείας περιλαμβάνει προδιαγραφές που αφορούν όχι μόνο την κατασκευή τους αλλά και την τοποθέτησή τους στα οχήματα-

ότι, μέσω μιας εναρμονισμένης διαδικασίας επικύρωσης τύπου για τους υαλοπίνακες ασφαλείας, κάθε κράτος μέλος είναι σε θέση να διαπιστώνει κατά πόσο τηρούνται οι κοινές προδιαγραφές όσον αφορά την κατασκευή και τις δοκιμές, και να ενημερώνει τα άλλα κράτη μέλη για τις διαπιστώσεις του με την αποστολή αντιγράφου του δελτίου επικύρωσης για κάθε τύπο υαλοπίνακα ασφαλείας- ότι, με την επίθεση σήματος επικύρωσης τύπου ΕΟΚ σε όλους τους υαλοπίνακες ασφαλείας που είναι σύμφωνοι προς τον τύπο που έχει επικυρωθεί, δεν δικαιολογείται πλέον ο τεχνικός έλεγχος αυτών των υαλοπινάκων από τα άλλα κράτη μέλη-

ότι, όσον αφορά τους ανεμοθώρακες, το θέμα της ασφαλείας παρουσιάζει ιδιαίτερη βαρύτητα, δεδομένου ότι υπόκεινται περισσότερο από τους λοιπούς υαλοπίνακες σε βίαιες κρούσεις είτε στην περίπτωση συγκρούσεων, είτε στην περίπτωση εξωτερικών κτυπημάτων, αποτελώντας έτσι την αιτία σοβαρών τραυματισμών- ότι οι λύσεις που θα επιλεγούν, παράλληλα με την προσέγγιση των νομοθεσιών των κρατών μελών των οποίων η ανομοιογένεια δημιουργεί κωλύματα στις συναλλαγές, πρέπει να λαμβάνουν υπόψη τις απαιτήσεις της οδικής ασφαλείας καθώς και την ανάγκη βελτίωσής της,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Κάθε κράτος μέλος χορηγεί επικύρωση τύπου για κάθε τύπο υαλοπίνακα ασφαλείας που εμπίπτει στο πεδίο εφαρμογής το οριζόμενο στο σημείο 1 του παραρτήματος Ι, εάν ο τύπος αυτός είναι σύμφωνος προς τις προδιαγραφές κατασκευής και δοκιμών.

2. Κάθε κράτος μέλος χορηγεί την έγκριση τύπου σε κάθε τύπο οχήματος που είναι σύμφωνος προς τις προβλεπόμενες στο παράρτημα ΙΙΙ προδιαγραφές εγκατάστασης.

3. Το κράτος μέλος που έχει χορηγήσει την επικύρωση τύπου ΕΟΚ λαμβάνει τα μέτρα που είναι αναγκαία για την επίβλεψη, στο μέτρο που αυτό είναι αναγκαίο, της πιστότητας της κατασκευής του τύπου ο οποίος έχει επικυρωθεί, σε συνεργασία, αν χρειαστεί, με τις αρμόδιες αρχές των άλλων κρατών μελών.

Άρθρο 2

Κάθε αίτηση για επικύρωση τύπου ΕΟΚ υποβάλλεται σε κράτος μέλος από τον κατασκευαστή ή τον εντολοδόχο του. Το κράτος μέλος αυτό παρέχει στον κατασκευαστή ή στον εντολοδόχο του σήμα επικύρωσης τύπου ΕΟΚ, σύμφωνα με τις προδιαγραφές των σημείων 4.4 έως 4.7 του παραρτήματος ΙΙ, για κάθε τύπο υαλοπίνακα ασφαλείας του οποίου η επικύρωση τύπου χορηγείται βάσει του άρθρου 1.

Τα κράτη μέλη θεσπίζουν όλες τις κατάλληλες διατάξεις για να εμποδίζεται η χρησιμοποίηση σημάτων που ενδέχεται να δημιουργήσουν σύγχυση μεταξύ των υαλοπινάκων ασφαλείας των οποίων ο τύπος έχει επικυρωθεί δυνάμει του άρθρου 1.

Άρθρο 3

Οι αρμόδιες αρχές κάθε κράτους μέλους διαβιβάζουν στις αρμόδιες αρχές των άλλων κρατών μελών, μέσα σε προθεσμία ενός μηνός, το αντίγραφο των δελτίων επικύρωσης τύπου που έχουν οριστεί για κάθε τύπο υαλοπίνακα ασφαλείας και, όσον αφορά την εγκατάστασή του, για κάθε τύπο οχήματος στον οποίο χορηγούν την έγκριση τύπου.

Άρθρο 4

Τα κράτη μέλη δεν μπορούν να απαγορεύουν τη διάθεση στην αγορά και τη χρησιμοποίηση υαλοπινάκων ασφαλείας, για λόγους που αφορούν την κατασκευή τους, εφόσον οι υαλοπίνακες φέρουν το σήμα επικύρωσης τύπου ΕΟΚ.

Άρθρο 5

1. Εάν το κράτος μέλος το οποίο έχει χορηγήσει επικύρωση τύπου ΕΟΚ διαπιστώσει ότι διάφοροι υαλοπίνακες ασφαλείας που φέρουν το ίδιο σήμα επικύρωσης τύπου δεν είναι σύμφωνοι προς τον τύπο στον οποίο έχει χορηγήσει επικύρωση, λαμβάνει τα αναγκαία μέτρα προκειμένου να εξασφαλιστεί η πιστότητα κατασκευής προς τον τύπο στον οποίο έχει χορηγηθεί επικύρωση. Οι αρμόδιες αρχές αυτού του κράτους μέλους γνωστοποιούν στις αντίστοιχες αρχές των άλλων κρατών μελών τα μέτρα που λαμβάνουν, τα οποία, ενδεχομένως, μπορούν να καταλήξουν και στην ανάκληση της επικύρωσης τύπου ΕΟΚ. Οι εν λόγω αρχές θεσπίζουν τις ίδιες διατάξεις σε περίπτωση που ενημερωθούν από τις αρμόδιες αρχές άλλου κράτους μέλους σχετικά με την έλλειψη πιστότητας.

2. Οι αρμόδιες αρχές των κρατών μελών ενημερώνονται αμοιβαία, εντός προθεσμίας ενός μηνός, όσον αφορά την τυχόν ανάκληση της επικύρωσης τύπου ΕΟΚ, και τους λόγους που οδήγησαν στη λήψη του μέτρου αυτού.

3. Αν το κράτος μέλος που έχει χορηγήσει την επικύρωση τύπου ΕΟΚ αμφισβητεί την έλλειψη πιστότητας για την ύπαρξη της οποίας έχει ενημερωθεί, τα ενδιαφερόμενα κράτη μέλη καταβάλλουν προσπάθεια προς ρύθμιση της διαφοράς. Η Επιτροπή τηρείται ενήμερη. Αν χρειαστεί, πραγματοποιεί τις κατάλληλες διαβουλεύσεις για την εξεύρεση λύσης.

Άρθρο 6

Κάθε απόφαση για άρνηση ή ανάκληση επικύρωσης τύπου ή για απαγόρευση διάθεσης στην αγορά ή χρήσης, η οποία έχει ληφθεί βάσει των διατάξεων που θεσπίζονται κατ' εφαρμογήν της παρούσας οδηγίας, πρέπει να αιτιολογείται επακριβώς. Η απόφαση κοινοποιείται στον ενδιαφερόμενο, συνοδευόμενη από μνεία των ένδικων μέσων που προβλέπονται από την ισχύουσα στα κράτη μέλη νομοθεσία, καθώς και των προθεσμιών για την άσκησή τους.

Άρθρο 7

Τα κράτη μέλη δεν μπορούν να αρνούνται την έγκριση τύπου ΕΟΚ ή την εθνικής ισχύος έγκριση τύπου οχήματος ή να αρνούνται ή να απαγορεύουν την πώληση, την κυκλοφορία ή τη χρήση οχημάτων, για λόγους που αφορούν τους υαλοπίνακες ασφαλείας, εφόσον οι υαλοπίνακες αυτοί φέρουν το σήμα επικύρωσης τύπου ΕΟΚ και έχουν τοποθετηθεί σύμφωνα με τις καθοριζόμενες στο παράρτημα ΙΙΙ προδιαγραφές.

Άρθρο 8

Για τους σκοπούς της παρούσας οδηγίας, ως όχημα νοείται κάθε όχημα με κινητήρα το οποίο προορίζεται για οδική κυκλοφορία, και έχει τέσσερις τουλάχιστον τροχούς και μέγιστη ταχύτητα εκ κατασκευής μεγαλύτερη από 25 km/h, καθώς και το ρυμουλκούμενό του. Εξαιρούνται τα οχήματα που κινούνται σε τροχιές, οι ελκυστήρες, τα αγροτικά ή δασικά μηχανήματα, καθώς και τα μηχανήματα εργοταξίου.

Η διεθνής κατάταξη των εν λόγω οχημάτων περιλαμβάνεται στη σημείωση (Β) του παραρτήματος Ι της οδηγίας 70/155/ΕΟΚ.

Άρθρο 9

Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο, θεσπίζονται από την Επιτροπή σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ.

Άρθρο 10

1. Τα κράτη μέλη θεσπίζουν και δημοσιεύουν, πριν από την 1η Ιουλίου 1992, τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή εκδίδονται από τα κράτη μέλη.

Τα κράτη μέλη εφαρμόζουν τις εν λόγω διατάξεις από την 1η Οκτωβρίου 1992.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα ο οποίος διέπεται από την παρούσα οδηγία.

Άρθρο 11

Η παρούσα οδηγία απευθύνεται στα κράτη μέλη.

Βρυξέλλες, 31 Μαρτίου 1992.

Για το Συμβούλιο

Ο Πρόεδρος

Vitor MARTINS

(1) ΕΕ αριθ. C 95 της 12. 4. 1990, σ. 1.(2) ΕΕ αριθ. C 284 της 12. 11. 1990, σ. 80 και απόφαση της 12ης Φεβρουαρίου 1992 (δεν έχει ακόμα δημοσιευθεί στην Επίσημη Εφημερίδα).(3) ΕΕ αριθ. C 225 της 10. 9. 1990, σ. 9.(4) ΕΕ αριθ. L 42 της 23. 2. 1970, σ. 1.(5) ΕΕ αριθ. L 220 της 8. 8. 1987, σ. 44.

ΚΑΤΑΛΟΓΟΣ ΠΑΡΑΡΤΗΜΑΤΩΝ

ΠΑΡΑΡΤΗΜΑ Ι Πεδίο εφαρμογής και ορισμοί

ΠΑΡΑΡΤΗΜΑ ΙΙ Υαλοστάσια - Προδιαγραφές κατασκευής και δοκιμής, αίτηση επικύρωσης ΕΟΚ, σήματα, επικύρωση ΕΟΚ, τροποποίηση ή επέκταση της επικύρωσης ΕΟΚ, πιστότητα παραγωγής και κυρώσεις για έλλειψη πιστότητας παραγωγής

ΠΑΡΑΡΤΗΜΑ ΙΙ Α Γενικοί όροι δοκιμής

ΠΑΡΑΡΤΗΜΑ ΙΙ Β Υαλοπίνακες από κοινή ύαλο από συγκολλημένα φύλλα

ΠΑΡΑΡΤΗΜΑ ΙΙ Γ Υαλοπίνακες από ύαλο από συγκολλημένα φύλλα, επεξεργασμένη

ΠΑΡΑΡΤΗΜΑ ΙΙ Δ Υαλοπίνακες από πλαστική ύαλο

ΠΑΡΑΡΤΗΜΑ ΙΙ Ε Ομαδοποίηση των αλεξηνέμων για τις δοκιμές εν όψει της επικύρωσης ΕΟΚ

ΠΑΡΑΡΤΗΜΑ ΙΙ ΣΤ Διαδικασία προσδιορισμού των ζωνών δοκιμής επί του αλεξηνέμων των οχημάτων της κατηγορίας Μ1 σε συνάρτηση με τα σημεία "V"

ΠΑΡΑΡΤΗΜΑ ΙΙ Ζ Διαδικασία προσδιορισμού του σημείου Η και της πραγματικής γωνίας του τόρσου όσον αφορά τις θέσεις καθημένων των οχημάτων

ΠΑΡΑΡΤΗΜΑ ΙΙ Η Υαλοπίνακες από ύαλο ενιαίας επεξεργασίας

ΠΑΡΑΡΤΗΜΑ ΙΙ Θ Υαλοπίνακες από κοινή ύαλο από συγκολλημένα φύλλα εκτός αλεξηνέμων

ΠΑΡΑΡΤΗΜΑ ΙΙ Ι Υαλοπίνακες από πλαστική ύαλο εκτός αλεξηνέμων

ΠΑΡΑΡΤΗΜΑ ΙΙ Κ Κρύσταλλο ασφαλείας με πλαστική επίστρωση (στην εσωτερική επιφάνεια)

ΠΑΡΑΡΤΗΜΑ ΙΙ Λ Διπλά υαλοστάσια

ΠΑΡΑΡΤΗΜΑ ΙΙ Μ Μέτρηση του ύψους του τμήματος και θέση των σημείων κρούσης

ΠΑΡΑΡΤΗΜΑ ΙΙ Ν Παραδείγματα σημάτων επικύρωσης ΕΟΚ

ΠΑΡΑΡΤΗΜΑ ΙΙ Ξ Έλεγχος της παραγωγής

ΠΑΡΑΡΤΗΜΑ ΙΙ Ο Γνωστοποίηση για την επικύρωση ΕΟΚ, την επέκταση, την άρνηση, την ανάκληση της επικύρωσης ΕΟΚ ή την οριστική παύση της παραγωγής ενός τύπου υαλοπίνακα ασφαλείας

Προσάρτημα 1 Αλεξήνεμα από συγκολλημένα φύλλα υάλου

Προσάρτημα 2 Αλεξήνεμα από πλαστική ύαλο

Προσάρτημα 3 Υαλοπίνακες από ενιαία ύαλο σκληρυμένη διά βαφής

Προσάρτημα 4 Υαλοπίνακες από συγκολλημένα φύλλα υάλου εκτός αλεξηνέμων

Προσάρτημα 5 Υαλοπίνακες από πλαστική υάλο εκτός αλεξηνέμων

Προσάρτημα 6 Μονάδες διπλού υαλοστασίου

Προσάρτημα 7 Περιεχόμενο του καταλόγου των αλεξηνέμων

ΠΑΡΑΡΤΗΜΑ ΙΙΙ Οχήματα - Προδιαγραφές εγκατάστασης των αλεξηνέμων και των υαλοστασίων επί των οχημάτων

Προσάρτημα Παράρτημα του δελτίου έγκρισης ΕΟΚ ενός οχήματος όσον, αφορά την εγκατάσταση των υαλοστασίων ασφαλείας

ΠΑΡΑΡΤΗΜΑ Ι

ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ 1. ΠΕΔΙΟ ΕΦΑΡΜΟΓΗΣ

Η παρούσα οδηγία εφαρμόζεται στους υαλοπίνακες ασφαλείας και στα υλικά για υαλοπίνακες που προορίζονται για ανεμοθώρακες (αλεξήνεμα) ή άλλους υαλοπίνακες ή για διαχωριστικά πετάσματα στα οχήματα με κινητήρα ή τα ρυμουλκούμενά τους καθώς και στην εγκατάστασή τους. Εξαιρούνται τα υάλινα μέρη των φωτιστικών διατάξεων, των διατάξεων σημάτων του πίνακα οργάνων καθώς και οι ειδικοί προστατευτικοί υαλοπίνακες κατά των επιθέσεων, οι επιφάνειες εξ ολοκλήρου κατασκευασμένες από πλαστικό οι οποίες προορίζονται να χρησιμοποιηθούν για την κατασκευή των οχημάτων της κατηγορίας 0, αυτοκινούμενων τροχόσπιτων, συρόμενων οροφών, πίσω παραθύρων των οχημάτων με πτυσσόμενη σκεπή και πλευρικών τμημάτων των οχημάτων παντός εδάφους, καθώς και οι ανεμοθώρακες που προορίζονται να τοποθετηθούν σε οχήματα τα οποία χρησιμοποιούνται σε ακραίες συνθήκες και δεν αναπτύσσουν ταχύτητα μεγαλύτερη από 40 km/h.

2. ΟΡΙΣΜΟΙ

Κατά την έννοια της παρούσας οδηγίας:

2.1. Ως υαλοπίνακας από ύαλο σκληρυμένη διά βαφής νοείται υαλοπίνακας που αποτελείται από ένα μόνο φύλλο υάλου που έχει υποστεί ειδική επεξεργασία με σκοπό να αυξηθεί η μηχανική αντοχή του και να ελέγχεται ο θρυμματισμός του κατά τη θραύση.

2.2. Ως υαλοπίνακας από ύαλο από συγκολλημένα φύλλα νοείται υαλοπίνακας που αποτελείται από τουλάχιστον δύο φύλλα υάλου που ενώνονται μεταξύ τους με ένα ή περισσότερα ενδιάμεσα φύλλα πλαστικού. Η εν λόγω ύαλος ονομάζεται:

2.2.1. κοινή, όταν κανένα από τα φύλλα που την απαρτίζουν δεν έχει υποστεί επεξεργασία, ή

2.2.2. κατεργασμένη όταν τουλάχιστον ένα από τα φύλλα που την απαρτίζουν έχει υποστεί ειδική επεξεργασία με σκοπό να αυξηθεί η μηχανική αντοχή της και να ελέγχεται ο θρυμματισμός κατά τη θραύση.

2.3. Ως κρύσταλλο ασφαλείας με πλαστική επικάλυψη νοείται υαλοπίνακας όπως αυτός ορίζεται στοι σημεία 1.1 ή 1.2 με πλαστική επίστρωση στην εσωτερική του επιφάνεια.

2.4. Ως κρύσταλλο ασφαλείας από ναλοπλαστικό νοείται υαλοπίνακας από ύαλο από συγκολλημένα φύλλα με ένα φύλλο υάλου και ένα ή περισσότερα επάλληλα φύλλα πλαστικού, από τα οποία το ένα τουλάχιστον είναι παρεμβαλλόμενο. Το(τα) πλαστικό(ά) φύλλο(α) βρίσκεται(νται) προς την εσωτερική πλευρά του οχήματος όταν το υαλοστάσιο είναι τοποθετημένο.

2.5. Ως επιφάνεια εξ ολοκλήρου κατασκευασμένη από πλαστικό, η διαφανής επιφάνεια η κατασκευασμένη εξ ολοκλήρου από οργανική πολυμερή ύλη.

2.6. Ως συγκρότημα αλεξήνεμου νοείται συγκρότημα αποτελούμενο από αλεξήνεμα διαφορετικού σχήματος και διαφορετικών διαστάσεων που εξετάζονται ως προς τις μηχανικές ιδιότητες, τον τρόπο θρυμματισμού και τη συμπεριφορά τους κατά τις δοκιμές αντοχής στις συνθήκες του περιβάλλοντος:

2.6.1. Ως επίπεδο αλεξήνεμο νοείται αλεξήνεμο που δεν εμφανίζει ονομαστική καμπυλότητα εκφραζόμενη με ύψος τμήματος μεγαλύτερο από 10 mm ανά γραμμικό μέτρο,

2.6.2. Ως κυρτό αλεξήνεμο νοείται αλεξήνεμο με ονομαστική κυρτότητα εκφραζόμενη με ύψος τμήματος μεγαλύτερο από 10 mm ανά γραμμικό μέτρο.

2.7. Ως διπλό παράθυρο νοείται σύνολο αποτελούμενο από δύο υαλοπίνακες που τοποθετούνται χωριστά στο ίδιο άνοιγμα του ελκυστήρα.

2.8. Ως διπλό υαλοστάσιο νοείται ένα σύνολο αποτελούμενο από δύο υαλοπίνακες συναρμολογημένους κατά μόνιμο τρόπο στο εργοστάσιο και που διαχωρίζονται από ένα ομοιόμορφο διάστημα.

2.8.1. Ως συμμετρικό διπλό υαλοστάσιο νοείται υαλοστάσιο στο οποίο οι δύο υαλοπίνακες είναι του αυτού τύπου (ύαλος σκληρυμένη διά βαφής, ύαλος από συγκολλημένα φύλλα κ.λπ.) με τα ίδια κύρια και δευτερεύοντα χαρακτηριστικά.

2.8.2. Ως ασύμμετρο διπλό υαλοστάσιο νοείται υαλοστάσιο στο οποίο οι δύο υαλοπίνακες είναι διαφορετικού τύπου (ύαλος σκληρυμένη διά βαφής, ύαλος από συγκολλημένα φύλλα), ή με διαφορετικά κύρια ή/και δευτερεύοντα χαρακτηριστικά.

2.9. Ως κύριο χαρακτηριστικό νοείται χαρακτηριστικό που μεταβάλλει αισθητά τις οπτικές η/και μηχανικές ιδιότητες ενός υαλοπίνακα σε σχέση με τη λειτουργία που πρέπει να προσφέρει ο εν λόγω υαλοπίνακας στο όχημα. Ο όρος αυτός περιλαμβάνει επίσης την εμπορική επωνυμία ή το βιομηχανικό σήμα.

2.10. Ως δευτερεύον χαρακτηριστικό νοείται χαρακτηριστικό δυνάμενο να μερταβάλλει τις οπτικές ή/και μηχανικές ιδιότητες ενός υαλοπίνακα κατά τρόπο σημαντικό για τη λειτουργία για την οποία προορίζεται ο εν λόγω υαλοπίνακας στο όχημα. Η σημασία της μεταβολής υπολογίζεται με βάση τους δείκτες δυσκολίας.

2.11. Ως δείκτης δυσκολίας νοείται μια κατάταξη δύο βαθμών που ισχύει για τις παρατηρούμενες στην πράξη διακυμάνσεις για κάθε δευτερεύον χαρακτηριστικό. Η μετάβασης από το δείκτη 1 στο δείκτη 2 υποδηλώνει την ανάγκη συμπληρωματικών δοκιμών.

2.12. Ως ανεπτυγμένη επιφάνεια ενός αλεξήνεμου νοείται η επιφάνεια του ελαχίστου ορθογωνίου τεμαχίου υάλου από το οποίο μπορεί να κατασκευασθεί αλεξήνεμο.

2.13. Ως γωνία κλίσης ενός αλεξήνεμου νοείται η γωνία που σχηματίζεται από την κατακόρυφο και την ευθεία που ενώνουν το άνω και κάτω άκρο του αλεξήνεμου. Οι εν λόγω ευθείες λαμβάνονται στο κατακόρυφο επίπεδο που περιέχει το διαμήκη άξονα του οχήματος.

2.13.1. Η μέτρηση της γωνίας κλίσης γίνεται με το όχημα ευρισκόμενο επί του εδάφους, και προκειμένου για όχημα προορισμένο για τη μεταφορά επιβατών με πλήρεις τις δεξαμενές καυσίμου, υγρού ψύξης και λιπαντικών, με τα εργαλεία και τους εφεδρικούς τροχούς στη θέση τους (εφόσον θεωρούνται σαν μέρος του κανονικού εξοπλισμού από τον κατασκευαστή του οχήματος). Επίσης, πρέπει να ληφθούν υπόψη το βάρος του οδηγού, και το βάρος ενός επιβάτη στο μπροστινό κάθισμα, που υπολογίζεται ότι έχουν βάρος 75 +- 1 kg ο καθένας.

2.13.2. Τα οχήματα που είναι εφοδιασμένα με σύστημα ανάρτησης υδροπνευματικό, υδραυλικό, ή πεπιεσμένου αέρα, ή με διάταξη αυτόματης ρύθμισης της απόστασης από το έδαφος αναλόγως του φορτίου, ελέγχονται κάτω από τις κανονικές συνθήκες πορείας που ορίζει ο κατασκευαστής.

2.14. Ως ύψος τμήματος h νοείται η μεγίστη απόσταση που χωρίζει την εσωτερική επιφάνεια του υαλοπίνακα από επίπεδο που διέρχεται από τα άκρα του. Η απόσταση αυτή μετράται με κατεύθυνση σχεδόν κατακόρυφη προς τον υαλοπίνακα (βλέπε παράρτημα ΙΙ Μ, εικόνα 1).

2.15. Ως τύποι υαλοπίνακα νοούνται οι υαλοπίνακες που ορίζονται στα σημεία 2.1 έως 2.4, οι οποίοι δεν εμφανίζουν ουσιαστικές διαφορές κυρίως όσον αοφρά τα κύρια και δευτερεύοντα χαρακτηριστικά τους που αναφέρονται στα παραρτήματα ΙΙ Β, ΙΙ Γ, ΙΙ Δ, ΙΙ Η, ΙΙ Θ, ΙΙ Ι, ΙΙ Κ, και ΙΙ Λ.

2.15.1. Αν και η τροποποίηση των κύριων χαρακτηριστικών υποδηλοί ότι πρόκειται για νέο τύπο προϊόντος, γίνεται δεκτό ότι, σε ορισμένες περιπτώσεις, η τροποποίηση του σχήματος και των διαστάσεων δεν συνεπάγεται κατ' ανάγκη υποχρέωση εκτέλεσης πλήρους σειράς δοκιμών. Για ορισμένες από τις δοκιμές που προσδιορίζονται σε ειδικά παραρτήματα, οι υαλοπίνακες μπορούν να ομαδοποιηθούν εφόσον είναι σαφές ότι διαθέτουν αντίστοιχα κύρια χαρακτηριστικά.

2.15.2. Υαλοπίνακες οι οποίοι εμφανίζουν διαφορές μόνον από πλευράς δευτερευόντων χαρακτηριστικών τους, θεωρούνται ότι ανήκουν στον ίδιο τύπο. Ωστόσο, ορισμένες δοκιμές μπορούν να γίνουν σε δείγματα υαλοπινάκων, εφόσον η διεξαγωγή των δοκιμών αυτών προβλέπεται ρητώς στους όρους δοκιμής.

2.16. Τύπος οχήματος, όσον αφορά την εγκατάσταση των υαλοπινάκων ασφαλείας, τα οχήματα που δεν παρουσιάζουν ουσιαστικές διαφορές, ιδίως ως προς τον τύπο της υάλου που καθορίζεται στο σημείο 2.15, η οποία τοποθετείται στο όχημα.

2.17. Ως ακτίνα καμπυλότητος r νοείται η κατά προσέγγιση τιμή της μικρότερης ακτίνας του τόξου του αλεξήνεμου που μετράται στην πλέον καμπύλη ζώνη.

ΠΑΡΑΡΤΗΜΑ ΙΙ

ΥΑΛΟΣΤΑΣΙΑ - ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΔΟΚΙΜΗΣ, ΑΙΤΗΣΗ ΕΠΙΚΥΡΩΣΗΣ ΕΟΚ, ΣΗΜΑΤΑ, ΕΠΙΚΥΡΩΣΗ ΕΟΚ, ΤΡΟΠΟΠΟΙΗΣΗ Η ΕΠΕΚΤΑΣΗ ΤΗΣ ΕΠΙΚΥΡΩΣΗΣ ΕΟΚ, ΠΙΣΤΟΤΗΤΑ ΠΑΡΑΓΩΓΗΣ ΚΑΙ ΚΥΡΩΣΕΙΣ ΓΙΑ ΕΛΛΕΙΨΗ ΠΙΣΤΟΤΗΤΑΣ ΠΑΡΑΓΩΓΗΣ 1. ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΔΟΚΙΜΗΣ

1.1. Γενικές προδιαγραφές

1.1.1. Όλοι οι υαλοπίνακες και ειδικά όσοι προορίζονται για αλεξήνεμα πρέπει να είναι ποιότητας που να περιορίζει στο ελάχιστο τον κίνδυνο σωματικών ατυχημάτων σε περίπτωση θραύσης. Η ύαλος πρέπει να εμφανίζει ικανοποιητική αντοχή στις καταπονήσεις που θα προκύψουν ενδεχομένως στη διάρκεια συμβάντων επερχομένων υπό κανονικές συνθήκες κυκλοφορίας καθώς και στους ατμοσφαιρικούς και θερμικούς παράγοντες, στις χημικές ουσίες, στην καύση και την τριβή.

1.1.2. Τα κρύσταλλα ασφαλείας πρέπει επίσης να είναι επαρκώς διαφανή, να μην προκαλούν αισθητή παραμόρφωση των αντικειμένων όπως φαίνονται μέσω του αλεξήνεμου ή σύγχυση των χρωμάτων που χρησιμοποιούνται για την οδική σήμανση. Σε περίπτωση θραύσης του αλεξήνεμου, ο οδηγός πρέπει να διακρίνει αρκετά την οδό ώστε να πεδήσει και να σταματήσει το όχημά του με απόλυτη ασφάλεια.

1.2. Ειδικές προδιαγραφές

Όλα τα κρύσταλλα ασφαλείας ανάλογα με την κατηγορία στην οποία ανήκουν, πρέπει να πληρούν τις ακόλουθες ειδικές προϋποθέσεις:

1.2.1. όσον αφορά τους υαλοπίνακες από ύαλο ενιαίας βαφής, ισχύουν οι προϋποθέσεις του παραρτήματος ΙΙΙ Η,

1.2.2. όσον αφορά τους υαλοπίνακες από κοινή ύαλο από συγκολλημένα φύλλα, ισχύουν οι προϋποθέσεις του παραρτήματος ΙΙ Β,

1.2.3. όσον αφορά τους υαλοπίνακες από κοινή ύαλο από συγκολλημένα φύλλα με εξαίρεση τα αλεξήνεμα ισχύουν οι προϋποθέσεις του παραρτήματος ΙΙ Θ,

1.2.4. όσον αφορά τα αλεξήνεμα από επεξεργασμένη ύαλο από συγκολλημένα φύλλα, ισχύουν οι προϋποθέσεις του παραρτήματος ΙΙ Γ,

1.2.5. όσον αφορά τους υαλοπίνακες ασφαλείας τους επικαλυμμένους με πλαστική ύλη ισχύουν επιπλέον των καταλλήλων ως άνω προδιαγραφών και οι προϋποθέσεις του παραρτήματος ΙΙ Κ,

1.2.6. όσον αφορά τα αλεξήνεμα από πλαστικό ισχύουν οι προϋποθέσεις του παραρτήματος ΙΙ Δ,

1.2.7. όσον αφορά τους υαλοπίνακες από πλαστικό εκτός αλεξηνέμων ισχύουν οι προϋποθέσεις του παραρτήματος ΙΙ Ι,

1.2.8. όσον αφορά τους διπλούς υαλοπίνακες ισχύουν οι προϋποθέσεις του παραρτήματος ΙΙ Λ.

1.3. Δοκιμές

1.3.1. Προβλέπονται οι ακόλουθες δοκιμές:

1.3.1.1. Δοκιμή θρυμματισμού

Η δοκιμή αυτή έχει σκοπό:

1.3.1.1.1. να διαπιστώσει ότι τα θραύσματα και τεμάχια που προκύπτουν από τη θραύση του υαλοπίνακα είναι τέτοια ώστε να περιορίζεται στο ελάχιστο ο κίνδυνος τραυματισμού, και

1.3.1.1.2. όταν πρόκειται για αλεξήνεμο από επεξεργασμένη ύαλο από συγκολλημένα φύλλα, να ελέγξει την απομένουσα ορατότητα μετά τη θραύση.

1.3.1.2. Δοκιμή μηχανικής αντοχής

1.3.1.2.1. Δοκιμή κρούσης σφαίρας

Γίνονται δύο δοκιμές. Μία με μια σφαίρα 227 g και μία με μια σφαίρα 2 260 g.

1.3.1.2.1.1. Δοκιμή με τη σφαίρα των 227 g. Η δοκιμή αυτή έχει σκοπό να αξιολογήσει την πρόσφυση της παρεμβαλλόμενης στρώσης της υάλου από συγκολλημένα φύλλα και τη μηχανική αντοχή της σκληρυμένης διά βαφής ομοιομόρφου υάλου.

1.3.1.2.1.2. Δοκιμή με τη σφαίρα των 2 260 g. Η δοκιμή αυτή έχει σαν σκοπό την αξιολόγηση της αντοχής του υαλοπίνακα από συγκολλημένα φύλλα υάλου στη διείσδυση της σφαίρας.

1.3.1.2.2. Δοκιμή συμπεριφοράς στην πρόσκρουση της κεφαλής

Η δοκιμή αυτή έχει σκοπό να εξακριβώσει την πιστότητα του υαλοπίνακα στις προϋποθέσεις ασφαλείας όσον αφορά τον περιορισμό των τραυματισμών σε περίπτωση πρόσκρουσης της κεφαλής πάνω στο αλεξήνεμο, τους υαλοπίνακες από ύαλο από συγκολλημένα φύλλα και τους υαλοπίνακες από πλαστική ύαλο, εκτός αλεξηνέμων, καθώς και τις μονάδες με διπλά υαλοστάσια που χρησιμοποιούνται ως πλάγιοι υαλοπίνακες.

1.3.1.3. Αντοχή στο περιβάλλον

1.3.1.3.1. Δοκιμή τριβής

Η δοκιμή αυτή έχει σκοπό να διαπιστώσει αν η αντοχή στην τριβή ενός κρύσταλλου ασφαλείας υπερβαίνει μία ορισμένη τιμή.

1.3.1.3.2. Δοκιμή αντοχής στην υψηλή θερμοκρασία

Η δοκιμή αυτή έχει σκοπό να εξακριβώσει ότι, σε περίπτωση παρατεταμένης έκθεσης σε υψηλές θερμοκρασίες, δεν εμφανίζεται φυσαλίδα ή άλλο ελάττωμα στην παρεμβαλλόμενη στρώση της υάλου από συγκολλημένα φύλλα και του υαλοπίνακα από πλαστική ύαλο.

1.3.1.3.3. Δοκιμή αντοχής στην ακτινοβολία

Η δοκιμή αυτή έχει σκοπό να εξακριβώσει αν η μετάδοση του φωτός στους υαλοπίνακες από ύαλο από συγκολλημένα φύλλα, πλαστική ύαλο και ύαλο με πλαστική επικάλυψη περιορίζεται ουσιαστικά μετά από παρατεταμένη έκθεση σε ακτινοβολία ή αν το κρύσταλλο υφίσταται σηματικό αποχρωματισμό.

1.3.1.3.4. Δοκιμή αντοχής στην υγρασία

Η δοκιμή αυτή έχει σκοπό να εξακριβώσει αν οι υαλοπίνακες από ύαλο από συγκολλημένα φύλλα, από πλαστική ύαλο και από υαλό με πλαστική επικάλυψη, εμφανίζουν αντοχή σε παρατεταμένη έκθεση στην ατμοσφαιρική υγρασία χωρίς να υποστούν σημαντικές αλλοιώσεις.

1.3.1.3.5. Αντοχή στις μεταβολές της θερμοκρασίας

Η δοκιμή αυτή έχει σκοπό να εξακριβώσει αν το(τα) πλαστικό(ά) υλικό(ά) που χρησιμοποιούνται για την κατασκευή των κρυστάλλων ασφαλείας όπως ορίζονται στα σημεία 2.3 και 2.4 του παραρτήματος Ι, εμφανίζουν αντοχή σε παρατεταμένη έκθεση σε ακραίες θερμοκρασίες χωρίς να υποστούν σημαντικές αλλοιώσεις.

1.3.1.4. Οπτικές ιδιότητες

1.3.1.4.1. Δοκιμή μετάδοσης του φωτός

Η δοκιμή αυτή έχει σκοπό να εξακριβώσει αν η κανονική μετάδοση του φωτός στα κρύσταλλα ασφαλείας δεν υπερβαίνει μια ορισμένη τιμή.

1.3.1.4.2. Δοκιμή οπτικής παραμόρφωσης

Η δοκιμή αυτή έχει σκοπό να εξακριβώσει ότι η παραμόρφωση των αντικειμένων όπως φαίνονται μέσα από το αλεξήνεμο δεν είναι τόσο μεγάλη ώστε να ενοχλεί τον οδηγό.

1.3.1.4.3. Δοκιμή διαχωρισμού του δευτερογενούς ειδώλου

Η δοκιμή αυτή έχει σκοπό να εξακριβώσει ότι η γωνία που διαχωρίζει το δευτερογενές από το πρωτογενές είδωλο δεν υπερβαίνει μια ορισμένη τιμή.

1.3.1.4.4. Δοκιμή αναγνώρισης των χρωμάτων

Η δοκιμή αυτή έχει σκοπό να εξακριβώσει ότι δεν υπάρχει κανένας κίνδυνος σύγχυσης των χρωμάτων όπως φαίνονται μέσα από το αλεξήνεμο.

1.3.1.4.5. Δοκιμή αντοχής στη φωτιά

Η δοκιμή αυτή έχει σκοπό το να εξακριβωθεί ότι η εσωτερική επιφάνεια ενός υαλοπίνακα ασφαλείας, όπως ορίζεται στα σημεία 2.3 και 2.4 του παραρτήματος Ι, παρουσιάζει μια ταχύτητα καύσης επαρκώς μικρή.

1.3.1.5. Αντοχή στις χημικές ουσίες

Η δοκιμή αυτή έχει σκοπό να εξακριβώσει αν το(τα) πλαστικό(ά) υλικό(ά) που χρησιμοποιούνται για την κατασκευή κρυστάλλων ασφαλείας, όπως ορίζονται στα σημεία 2.3 και 2.4 του παραρτήματος Ι, εμφανίζουν αντοχή στην έκθεση σε χημικές ουσίες, που ενδέχεται να βρίσκονται ή να χρησιμοποιούνται επί του οχήματος (π.χ. προϊόντα καθαρισμού) χωρίς να υποστούν αλλοίωση.

1.3.2 Δοκιμές για τις κατηγορίες υαλοπινάκων που προσδιορίζονται στα σημεία 2.1 έως 2.4 του παραρτήματος Ι

1.3.2.1. Οι υαλοπίνακες ασφαλείας υποβάλλονται στις δοκιμές που σημαίνονται αριθμητικά στον κατωτέρω πίνακα:

Αλεξήνεμα

Άλλοι υαλοπίνακες

Ύαλος σκληρυμένη

διά βαφής

Ύαλος απο συγκολλημένα φύλλα

Πλαστική

ύαλος

II

II P

III

III P

IV

Ύαλος

σκληρυμένη

διά βαφής

Υαλοπίνακες

εκ συγκολλημένουν

φύλλων

υάλου

Υαλοπίνακες από

πλαστικό

Θρυμματισμός

-

-

II C/4

II C/4

-

II H/2

-

-

Μηχανική αντοχή:

- σφαίρα 227 g

II B/4.3

II B/4.3

II B/4.3

II B/4.3

II B/4.3

II H/3.1

II I/4

II I/4

- σφαίρα 2 260 g

II B/4.2

II B/4.2

II B/4.2

II B/4.2

II B/4.2

-

-

-

Συμπεριφορά στην πρόσκρουση της κεφαλής ( 1)

II B/3

II B/3

II B/3

II B/3

II Δ/3

-

II I/3

II B/3

Τριβή:

- εξωτερική όψη

II B/5.1

II B/5.1

II B/5.1

II B/5.1

II B/5.1

-

II B/5.1

II B/5.1

- εσωτερική όψη

-

II K/2

-

II K/2

II K/2

II K/2 ( 2)

II K/2 ( 2)

II K/2

Υψηλή θερμοκρασία

II A/5

II A/5

II A/5

II A/5

II A/5

-

II A/5

II A/5

Ακτινοβολία

II A/6

II A/6

II A/6

II A/6

II A/6

-

II A/6

II A/6

Υγρασία

II A/7

II A/7

II A/7

II A/7

II A/7

II A/7 ( 2)

II A/7

II A/7

Μετάδοση φωτός

II A/9.1

II A/9.1

II A/9.1

II A/9.1

II A/9.1

II A/9.1

II A/9.1

II A/9.1

Οπτική παραμόρφωση

II A/9.2

II A/9.2

II A/9.2

II A/9.2

II A/9.2

-

-

Δευτερογενές είδωλο

II A/9.3

II A/9.3

II A/9.3

II A/9.3

II A/9.3

-

-

Αναγνώριση χρωμάτων

II A/9.4

II A/9.4

II A/9.4

II A/9.4

II A/9.4

-

-

-

Αντοχή στις μεταβολές θερμοκρασίας

-

II A/8

-

II A/8

II A/8

II A/8 ( 2)

II A/8 ( 2)

II A/8

Αντοχή στη φωτιά

-

II A/10

-

II A/10

II A/10

II A/10 ( 2)

II A/10 ( 2)

II A/10

Αντοχή στις χημικές

ουσίες

-

II A/11

-

II A/11

II A/11

II A/11 ( 2)

II A/11 ( 2)

II A/11

( 1) Η δοκιμή αυτή πρέπει επίσης να γίνεται στα διπλά υαλοστάσια σύμφωνα με το παράρτημα ΙΙ Λ σημείο 3 (ΙΙ Λ/3).

( 2) Αν υπάρχει εσωτερική πλαστική επίστρωση.

Σημείωση: Η παραπομπή "ΙΙ Γ/4" παραπέμπει στο παράρτημα ΙΙ Γ σημείο 4, όπου περιγράφεται η δοκιμή και οι σχετικές προϋποθέσεις.

1.3.2.2. Χορηγείται επικύρωση για κρύσταλλο ασφαλείας εφόσον πληροί όλες τις προϋποθέσεις που ορίζονται στις σχετικές διατάξεις που αναφέρονται στον παραπάνω πίνακα.

2. ΑΙΤΗΣΗ ΕΠΙΚΥΡΩΣΗΣ

2.1. Η αίτηση επικύρωσης ΕΟΚ για έναν τύπο υαλοπίνακα υποβάλλεται από τον κατασκευαστή των κρύσταλλων ασφαλείας ή τον εντολοδόχο του.

2.2. Για κάθε τύπο κρύσταλλου ασφαλείας, η αίτηση συνοδεύεται από τα ακόλουθα έγγραφα εις τριπλούν και με τις ακόλουθες ενδείξεις:

2.2.1. τεχνική περιγραφή που περιλαμβάνει όλα τα κύρια και δευτερεύοντα χαρακτηριστικά, και

2.2.1.1. για υαλοπίνακες εκτός των αλεξήνεμων, σχέδια διαστάσεων που να μην υπερβαίνουν το Α4 ή διπλωμένα σε αυτές τις διαστάσεις, που αναφέρουν:

- τη μέγιστη επιφάνεια,

- τη μικρότερη γωνία μεταξύ δύο παρακειμένων πλευρών του υαλοπίνακα,

- το μέγιστο ύψος του τμήματος αν υπάρχει τέτοιο.

2.2.1.2. Προκειμένου για τα αλεξήνεμα:

2.2.1.2.1. κατάλογο των τύπων αλεξήνεμου για το οποίο αιτείται η επικύρωση, με αναφορά της επωνυμίας των κατασκευαστών των οχημάτων, όπως και των τύπων και της κατηγορίας των οχημάτων.

2.2.1.2.2. Σχεδιαγράμματα υπό κλίμακα 1:1 για την κατηγορία Μ1 και υπό κλίμακα 1:1 ή 1:10 για τις υπόλοιπες κατηγορίες, όπως σχεδιαγράμματα των αλεξηνέμων και της τοποθέτησής τους στο όχημα, αρκετά λεπτομερή ώστε σ' αυτά να φαίνονται:

2.2.1.2.2.1. η θέση του αλεξήνεμου σε σχέση με το σημείο "R" του καθίσματος του οδηγού αν υπάρχει τέτοιο,

2.2.1.2.2.2. η γωνία κλίσης του αλεξήνεμου,

2.2.1.2.2.3. η γωνία κλίσης του ερεισίνωτου του καθίσματος.

2.2.1.2.2.4. Η θέση και οι διαστάσεις των ζωνών στις οποίες διενεργείται ο έλεγχος των οπτικών ιδιοτήτων.

2.2.1.2.2.5. Το ανάπτυγμα της επιφάνειας του αλεξήνεμου.

2.2.1.2.2.6. Το μέγιστο ύψος του τμήματος του αλεξήνεμου.

2.2.1.2.2.7. Η ακτίνα καμπυλότητος του αλεξήνεμου (αποκλειστικά για λόγους ομαδοποίησης των αλεξήνεμων).

2.2.1.3. Προκειμένου για τα διπλά υαλοστάσια σχεδιαγράμματα σε μέγεθος που δεν θα υπερβαίνει το Α4 ή διπλωμένα στο μέγεθος αυτό, στα οποία επιπλέον των αναφερομένων στο σημείο 2.2.1.1 πληροφοριών, θα φαίνονται:

- ο τύπος κάθε επιμέρους συστατικού υαλοπίνακα,

- το είδος της συγκόλλησης (οργανική, ύαλος με ύαλο, ή ύαλος με μέταλλο),

- το ονομαστικό πάχος του κενού μεταξύ δύο υαλοπινάκων.

2.3. Εξάλλου, ο αιτών υποχρεούται να προσκομίσει τόσο δοκίμια, όσο και έτοιμους υαλοπίνακες των εξεταζομένων τύπων, σε αριθμό επαρκή που, αν κριθεί αναγκαίο, θα ορίζεται σε συνεννόηση με την αρμόδια για τις δοκιμές υπηρεσία.

2.4. Η αρμόδια αρχή εξακριβώνει την ύπαρξη ικανοποιητικού επιπέδου σχετικών διατάξεων, προκειμένου να εξασφαλισθεί ένας αποτελεσματικός έλεγχος πιστότητας παραγωγής πριν από τη χορήγηση επικύρωσης τύπου.

3. ΣΗΜΑΝΣΗ

3.1. Όλα τα κρύσταλλα ασφαλείας συμπεριλαμβανομένων των δοκιμίων και δειγμάτων που προσκομίζονται για επικύρωση, πρέπει να φέρουν το βιομηχανικό ή εμπορικό σήμα του κατασκυαστή. Το σήμα αυτό πρέπει να είναι ευκρινές και ανεξίτηλο.

4. ΕΠΙΚΥΡΩΣΗ ΕΟΚ

4.1. Η επικύρωση τύπου των υαλοπινάκων ασφαλείας χορηγείται όταν τα υποβληθέντα για επικύρωση δείγματα ικανοποιούν τις προδιαγραφές των σημείων 1.1 έως 1.3.

4.2. Η παροχή αριθμού επικύρωσης παρέχεται σε κάθε τύπο, όπως ορίζεται στα παραρτήματα ΙΙ Η, ΙΙ Θ, ΙΙ Ι και ΙΙ Λ, ή στην περίπτωση των αλεξήνεμων σε κάθε ομάδα στην οποία έχει χορηγηθεί επικύρωση. Τα δύο πρώτα ψηφία του αριθμού (επί του παρόντος τα 00 όσαν αφορά την οδηγία στην πρωτότυπη μορφή της), αποτελούν ένδειξη του αύξοντα αριθμού της σειράς των τροποποιήσεων που αντιστοιχούν στις πιο πρόσφατες τροπολογίες τεχνικού περιεχομένου που έχουν επέλθει στην οδηγία κατά την ημερομηνία παροχής της επικύρωσης. Ένα και το αυτό κράτος μέλος, δεν μπορεί να χορηγήσει τον αριθμό αυτόν σε έναν άλλο τύπο η ομάδα υαλοπινάκων ασφαλείας.

4.3. Η επικύρωση, η επέκταση ή άρνηση της επικύρωσης ενός τύπου κρύσταλλου ασφαλείας κατ'εφαρμογήν της παρούσας οδηγίας, γνωστοποιείται στα κράτη μέλη με ειδικό δελτίο σύμφωνα με το υπόδειγμα του παραρτήματος ΙΙ Ο και των προσθηκών του.

4.3.1. Όσον αφορά τα αλεξήνεμα, η γνωστοποίηση της επικύρωσης συνοδεύεται από έγγραφο που περιέχει τον κατάλογο κάθε τύπου αλεξήνεμου του συγκροτήματος στο οποίο χορηγείται επικύρωση, μαζί με τα χαρακτηριστικά αυτού.

4.4. Σε κάθε κρύσταλλο ασφαλείας και κάθε διπλό υαλοστάσιο, που είναι σύμφωνα προς επικυρωμένο τύπο υαλοπίνακα, κατ'εφαρμογή της παρούσας οδηγίας, τοποθετείται σε εμφανές σημείο, εκτός του προβλεπομένου στο σημείο 3.1 σήματος και το σήμα επικύρωσης ΕΟΚ. Επίσης μπορεί να επικολληθεί οποιοδήποτε ειδικό σήμα επικύρωσης που χορηγείται για κάθε υαλοπίνακα ενός διπλού υαλοστασίου.

4.4.1. Το σήμα επικύρωσης αποτελείται:

από ένα τετράγωνο στο εσωτερικό του οποίου αναγράφεται το μικρό γράμμα "e" ακολουθούμενο από το διακριτικό αριθμό (1),

4.4.2. τον αριθμό επικύρωσης στο δεξιό του προβλεπόμενου στο σημείο 4.4.1 τετραγώνου.

(2) 1 για την Ομοσπονδιακή Δημοκρατία της Γερμανίας, 2 για τη Γαλλία, 3 για την Ιταλία, 4 για τις Κάτω Χώρες, 6 για το Βέλγιο, 9 για την Ισπανία, 11 για το Ηνωμένο Βασίλειο, 13 για το Λουξεμβούργο, 18 για τη Δανία, 21 για την Πορτογαλία, IRL για την Ιρλανδία και EL για την Ελλάδα.

4.5. Τα συμπληρωματικά σύμβολα που ακολουθούν τοποθετούνται κοντά στο πιο πάνω σήμα επικύρωσης:

4.5.1. προκειμένου για αλεξήνεμα:

ΙΙ: αν πρόκειται για υαλοπίνακα από κοινή ύαλο από συγκολλημένα φύλλα (ΙΙ/Ο αν υπάρχει επικάλυψη) (3),

ΙΙΙ: αν πρόκειται για υαλοπίνακα από συγκολλημένα φύλλα κατεργασμένο (ΙΙΙ/Ο αν υπάρχει επικάλυψη) (4),

ΙV: αν πρόκειται για υαλοπίνακα από πλαστικό,

4.5.2. V: αν πρόκειται για υαλοπίνακα εκτός αλεξήνεμου για τον οποίον ισχύουν οι προϋποθέσεις του σημείου 9.1.4.2 του παραρτήματος ΙΙ Α,

4.5.3. VΙ: αν πρόκειται για διπλό υαλοστάσιο.

4.6. Το σήμα επικύρωσης και τα σύμβολα πρέπει να είναι ευανάγνωστα και ανεξίτηλα.

4.7. Στο παράρτημα ΙΙ Ν αναφέρονται παραδείγματα σημάτων επικύρωσης.

5. ΤΡΟΠΟΠΟΙΗΣΗ Ή ΕΠΕΚΤΑΣΗ ΤΗΣ ΕΠΙΚΥΡΩΣΗΣ ΕΝΟΣ ΤΥΠΟΥ ΥΑΛΟΠΙΝΑΚΑ ΑΣΦΑΛΕΙΑΣ

5.1. Κάθε τροποποίηση ενός τύπου κρύσταλλου ασφαλείας ή, αν πρόκειται για αλεξήνεμο, κάθε προσθήκη αλεξήνεμου σε συγκρότημα, κοινοποιείται στη διοικητική υπηρεσία που χορήγησε την επικύρωση γι' αυτόν τον τύπο υαλοπίνακα. Η υπηρεσία αυτή δύναται στη συνέχεια:

5.1.1. είτε να θεωρήσει ότι οι τροποποιήσεις δεν πρόκειται να έχουν αισθητά αρνητική επίδραση και, αν πρόκειται για αλεξήνεμο, ότι ο νέος τύπος θα ενταχθεί σε επικυρωμένο συγκρότημα αλεξήνεμου και ότι εν πάση περιπτώσει το κρύσταλλο ασφαλείας εξακολουθεί να πληροί τις προδιαγραφές,

5.1.2. είτε να ζητήσει την έκδοση νέου πρακτικού από την τεχνική υπηρεσία που είναι αρμόδια για τις δοκιμές.

5.2. Γνωστοποίηση

5.2.1. Η επιβεβαίωση ή άρνηση της επικύρωσης (ή η επέκτασή της) γνωστοποιείται στα κράτη μέλη, σύμφωνα με τη διαδικασία που αναφέρεται στο σημείο 4.3 ανωτέρω.

5.2.2. Η αρμόδια αρχή που χορήγησε επέκταση της επικύρωσης τοποθετεί σε κάθε γνωστοποίηση της επικύρωσης αύξοντα αριθμό.

6. ΠΙΣΤΟΤΗΤΑ ΠΑΡΑΓΩΓΗΣ

6.1. Το επικυρωμένο κρύσταλλο ασφαλείας, σύμφωνα με το παρόν παράρτημα και τα επόμενα, πρέπει να κατασκευάζεται με τρόπο ώστε να ανταποκρίνεται στον επικυρωμένο τύπο και να πληροί τις προδιαγραφές του σημείου 1.

6.2. Πρέπει να διενεργείται μόνιμος έλεγχος της παραγωγής, προκειμένου να εξακριβωθεί η τήρηση των προδιαγραφών του σημείου 6.1.

6.3. Ο κάτοχος επικύρωσης πρέπει ειδικότερα:

6.3.1. να μεριμνά για την εφαρμογή των διαδικασιών ποιοτικού ελέγχου των προϊόντων,

6.3.2. να έχει πρόσβαση στο αναγκαίο υλικό για τον έλεγχο της πιστότητας κάθε επικυρωμένου τύπου,

6.3.3. να καταχωρεί τα στοιχεία που αφορούν τα αποτελέσματα των δοκιμών και τα προσαρτώμενα έγγραφα (5) που πρέπει να είναι διαθέσιμα για ορισμένη περίοδο που καθορίζεται με τη διοικητική υπηρεσία,

6.3.4. να αναλύει τα αποτελέσματα κάθε τύπου δοκιμής, προκειμένου να ελέγχεται και να διαπιστώνεται η σταθερότητα των χαρακτηριστικών του προϊόντος σχετικά με τις επιτρεπόμενες αποκλίσεις κατά τη βιομηχανική παραγωγή,

6.3.5. να βεβαιωθεί ότι για κάθε τύπο προϊόντος έχουν τουλάχιστον διενεργηθεί οι προβλεπόμενες δοκιμές στο παράρτημα ΙΙ,

6.3.6. να φροντίσει ότι κάθε λήψη δείγματος ή δοκιμίου που αποκαλύπτει τη μη πιστότητα για τον εξεταζόμενο τύπο δοκιμής ακολουθείται από νέα διεγματοληψία και νέα δοκιμή. Λαμβάνονται όλα τα αναγκαία μέτρα προκειμένου να εξασφαλισθεί η πιστότητα της αντίστοιχης παραγωγής.

6.4. Η αρμόδια αρχή μπορεί ανά πάσα στιγμή να επαληθεύει τις μεθόδους ελέγχου της πιστότητας που εφαρμόζονται για κάθε μονάδα παραγωγής (βλέπε σημείο 1.3 του παραρτήματος ΙΙ).

(6) Σύμφωνα με τον ορισμό του σημείου 2.3 του παραρτήματος Ι.

(7) Τα αποτελέσματα της δοκιμής θρυμματισμού καταγράφονται ακόμη και αν δεν απαιτούνται φωτογραφικά αποδεικτικά στοιχεία.

6.4.1. Στη διάρκεια κάθε ελέγχου, τα μητρώα των δοκιμών και της παρακολούθησης της παραγωγής πρέπει να κοινοποιούνται στον επιθεωρητή.

6.4.2. Ο εν λόγω επιθεωρητής μπορεί να επιλέγει στην τύχη τα δείγματα που θα δοκιμασθούν στο εργαστήριο του κατασκευαστή. Ο ελάχιστος αριθμός δειγμάτων καθορίζεται ανάλογα με τα αποτελέσματα των ιδίων ελέγχων του κατασκευαστή.

6.4.3. Όταν το επίπεδο ποιότητας δεν φαίνεται ικανοποιητικό ή όταν εμφανίζεται ανάγκη επαλήθευσης της εγκυρότητας των δοκιμών που έγιναν κατ' εφαρμογή του σημείου 6.4.2, ο επιθεωρητής μπορεί να παραλάβει τα δείγματα που αποστέλλονται στην τεχνική υπηρεσία η οποία διενήργησε τις δοκιμές επικύρωσης.

6.4.4. Η αρμόδια αρχή μπορεί να διενεργεί όλους τους ελέγχους που ορίζονται στην παρούσα οδηγία.

6.4.5. Η κανονική συχνότητα των επιθεωρήσεων είναι δύο ανά έτος. Αν προκύψουν αρνητικά αποτελέσματα στη διάρκεια της μιας από τις δύο αυτές επιθεωρήσεις, η αρμόδια αρχή θα φροντίσει ώστε να υπάρξουν όλες οι αναγκαίες προϋποθέσεις για την όσο το δυνατό ταχύτερη αποκατάσταση της πιστότητας παραγωγής.

7. ΚΥΡΩΣΕΙΣ ΛΟΓΩ ΜΗ ΠΙΣΤΟΤΗΤΑΣ ΤΗΣ ΠΑΡΑΓΩΓΗΣ

7.1. Η επικύρωση που χορηγείται για τύπο κρύσταλλου ασφαλείας, κατ' εφαρμογή της παρούσας οδηγίας, δύναται να ανακληθεί αν δεν τηρείται η προϋπόθεση του σημείου 6.1 ανωτέρω.

7.2. Σε περίπτωση ανάκλησης της προηγουμένως χορηγηθείσης επικύρωσης από κράτος μέλος, αυτό ενημερώνει αμέσως τα άλλα κράτη μέλη, με αντίγραφο του δελτίου επικύρωσης, σύμφωνα με το υπόδειγμα του παραρτήματος ΙΙ.

ΠΑΡΑΡΤΗΜΑ ΙΙ Α

ΓΕΝΙΚΟΙ ΟΡΟΙ ΔΟΚΙΜΗΣ 1. ΘΡΥΜΜΑΤΙΣΜΟΣ

1.1. Ο προς δοκιμή υαλοπίνακας δεν πρέπει να είναι στερεωμένος με άκαμπτο τρόπο. Μπορεί ωστόσο να εφαρμοσθεί πάνω σε πανομοιότυπο υαλοπίνακα με τη βοήθεια κολλητικής ταινίας που επικολλάται σε όλη την περίμετρό του.

1.2. Για να επιτευχθεί θρυμματισμός χρησιμοποιείται σφυρί, βάρους 75 g περίπου ή άλλη διάταξη που εξασφαλίζει ισοδύναμα αποτελέσματα. Η ακτίνα καμπυλότητας της αιχμής είναι 0,2 +- 0,05 mm.

1.3. Γίνεται δοκιμή σε κάθε οριζόμενο σημείο κρούσης.

1.4. Η εξέταση των θραυσμάτων πραγματοποιείται σύμφωνα με τα αποτυπώματα σε φωτογραφικό χάρτη επαφής. Η έκθεση αρχίζει το αργότερο δέκα δευτερόλεπτα μετά την κρούση και ολοκληρώνεται το αργότερο τρία λεπτά μετά την κρούση. Λαμβάνονται υπόψη μόνο οι πιο σκοτεινές γραμμές που αντιστοιχούν στην αρχική θραύση. Το εργαστήριο πρέπει να κρατήσει τις φωτογραφικές αναπαραστάσεις των επιτευχθέντων θρυμματισμών.

2. ΔΟΚΙΜΕΣ ΚΡΟΥΣΗΣ ΣΦΑΙΡΑΣ

2.1. Δοκιμή με τη σφαίρα των 227 g

2.1.1. Συσκευές

2.1.1.1. Σφαίρα από κατεργασμένο χάλυβα, βάρους 227 +- 2 g και διαμέτρου περίπου 38 mm.

2.1.1.2. Διάταξη που επιτρέπει την ελεύθερη πτώση της σφαίρας από καθοριζόμενο ύψος, ή διάταξη που προσδίδει στη σφαίρα ταχύτητα ανάλογη εκείνης που θα αποκτούσε κατά την ελεύθερη πτώση της. Σε περίπτωση που θα χρησιμοποιηθεί διάταξη εκτόξευσης της σφαίρας, η ανοχή ως προς την ταχύτητα πρέπει να είναι +- 1 % της ταχύτητας που ισοδυναμεί με την ταχύτητα της ελεύθερης πτώσης.

2.1.1.3. Υποστήριγμα όπως το εικονιζόμενο στην εικόνα 1, αποτελούμενο από δύο χαλύβδινα πλαίσια λειασμένα περιμετρικώς πλάτους 15 mm προσαρμοζόμενα το ένα στο άλλο και εφοδιασμένα με παρεμβλήματα από ελαστικό πάχους περίπου 3 mm, πλάτους 15 mm και σκληρότητας 50 DIDC.

Το κάτω πλαίσιο στηρίζεται σε κιβώτιο στη θέση του από το άνω πλαίσιο, μάζας 3 kg περίπου. Το υποστήριγμα συγκολλάται σε πλάκα από χάλυβα πάχους 12 mm περίπου, που στηρίζεται πάνω στο έδαφος με παρεμβολή μιας πλάκας από ελαστικό, πάχους 3 mm περίπου και σκληρότητας 50 DIDC.

2.1.2. Συνθήκες δοκιμής

- Θερμοκρασία: 20 +- 5o C,

- Πίεση: Μεταξύ 860 και 1 060 mbar,

- Σχετική υγρασία: 60 +- 20 %.

2.1.3. Δοκίμιο

Το δοκίμιο πρέπει να είναι επίπεδο, τετράγωνου σχήματος, με πλευρά 300 +10 mm/-0 mm.

2.1.4. Διαδικασία δοκιμής

2.1.4.1. Ακριβώς πριν από την έναρξη της δοκιμής, εκτίθεται το δοκίμιο σε καθορισμένη θερμοκρασία για τουλάχιστον τέσσερις ώρες. Το δοκίμιο τοποθετείται πάνω στο υποστήριγμα (2.1.1.3). Το επίπεδο του δοκιμίου πρέπει να είναι κατακόρυφο προς την κατεύθυνση πρόσπτωσης της σφαίρας με ανοχή +- 3o.

Η θέση του σημείου κρούσης πρέπει να βρίσκεται σε μέγιστη απόσταση 25 mm από το γεωμετρικό κέντρο του δοκιμίου, αν το ύψος πτώσης υπερβαίνει τα 6 m. Η σφαίρα πρέπει να προσκρούσει πάνω στην όψη του δοκιμίου που αντιστοιχεί στην εξωτερική επιφάνεια του κρύσταλλου ασφαλείας όταν τοποθετείται επί του οχήματος. Η πρόσκρουση πρέπει να γίνει μόνο μία φορά.

2.2. Δοκιμή με τη σφαίρα των 2 260 g

2.2.1. Συσκευές

2.2.1.1. Σφαίρα από κατεργασμένο χάλυβα βάρους 2 260 +- 20 g και διαμέτρου περίπου 82 mm.

2.2.1.2. Διάταξη που επιτρέπει την ελεύθερη πτώση της σφαίρας από καθοριζόμενο ύψος, ή διάταξη που προσδίδει στη σφαίρα ταχύτητα ανάλογη εκείνης που θα απαιτούσε κατά την ελεύθερη πτώση της. Σε περίπτωση που θα χρησιμοποιηθεί διάταξη εκτόξευσης, η ανοχή ως προς την ταχύτητα πρέπει να είναι +- 1 % της ταχύτητας, που ισοδυναμεί με την ταχύτητα της ελεύθερης πτώσης.

2.2.1.3. Υποστήριγμα όπως το εικονιζόμενο στην εικόνα 7 και όμοιο με εκείνο που περιγράφεται στο σημείο 2.1.1.3.

2.2.2. Συνθήκες δοκιμής

- Θερμοκρασία: 20 +- 5o C,

- Πίεση: Μεταξύ 860 και 1 060 mbar,

- Σχετική υγρασία: 60 +- 20 %.

2.2.3. Δοκίμιο

Το δοκίμιο πρέπει να είναι επίπεδο, τετραγωνικού σχήματος πλευράς 300 +10 mm/-0 ή αποκομμένο από την πιο επίπεδη περιοχή ενός αλεξήνεμου ή άλλου καμπύλου υαλοπίνακα ασφαλείας.

Η δοκιμή μπορεί να γίνει σε ολόκληρο το αλεξήνεμο ή σε άλλον καμπύλο υαλοπίνακα ασφαλείας. Στην περίπτωση αυτή θα πρέπει να δοθεί προσοχή στην καλή επαφή ανάμεσα στο κρύσταλλο ασφαλείας και το υποστήριγμα.

2.2.4. Διαδικασία δοκιμής

Ακριβώς πριν από την έναρξη της δοκιμής εκτίθεται το δοκίμιο σε καθορισμένη θερμοκρασία για τουλάχιστον τέσσερις ώρες. Το δοκίμιο τοποθετείται πάνω στο υποστήριγμα (2.1.1.3). Το επίπεδο του δοκιμίου πρέπει να είναι κατακόρυφο προς την κατεύθυνση πρόσπτωσης της σφαίρας με ανοχή +- 3o.

Στην περίπτωση υαλοπίνακα από πλαστικό, το δοκίμιο θα πρέπει να συγκρατείται στο υποστήριγμα με κατάλληλη διάταξη λαβίδων.

Η θέση του σημείου κρούσης πρέπει να βρίσκεται σε μεγίστη απόσταση, 25 mm από το γεωμετρικό κέντρο του δοκιμίου αν το ύψος πτώσης υπερβαίνει τα 6 m. Η σφαίρα πρέπει να προσκρούσει πάνω στην όψη του δοκιμίου που αντιστοιχεί στην εξωτερική επιφάνεια του κρύσταλλου ασφαλείας όταν τοποθετείται επί του οχήματος. Η πρόσκρουση πρέπει να γίνει μία φορά μόνο.

3. ΣΥΜΠΕΡΙΦΟΡΑ ΣΤΗΝ ΠΡΟΣΚΡΟΥΣΗ ΤΗΣ ΚΕΦΑΛΗΣ

3.1. Συσκευές

3.1.1. Ομοίωμα κεφαλής, σφαιρικού ή ημισφαιρικού σχήματος, από σκλρό κόντρα-πλακέ, καλυμμένο με κινητό πίλημα και φέρον ή όχι ξύλινη διαδοκίδα. Μεταξύ του σφαιρικού τμήματος και της διαδοκίδας υπάρχει ένα ενδιάμεσο τμήμα που αντιστοιχεί στο λαιμό και, από την άλλη πλευρά της διαδοκίδας, στέλεχος στερέωσης.

Οι διαστάσεις αναφέρονται στην εικόνα 2.

Το ολικό βάρος της συσκευής πρέπει να είναι 10 +- 0,2 kg.

3.1.2. Συσκευή που επιτρέπει την ελεύθερη πτώση του ομοιώματος της κεφαλής από καθοριζόμενο ύψος ή συσκευή που προσδίδει στο ομοίωμα της κεφαλής ταχύτητα ανάλογη της ταχύτητας ελεύθερης πτώσης.

Σε περίπτωση χρησιμοποίησης διάταξης που εκτοξεύει το ομοίωμα της κεφαλής, η ανοχή ως προς την ταχύτητα πρέπει να είναι +- 1 % της ταχύτητας που ισοδυναμεί στην ταχύτητα σε ελεύθερη πτώση.

3.1.3. Υποστήριγμα ως το απεικονιζόμενο στην εικόνα 3 για τις δοκιμές με επίπεδα δοκίμια. Το υποστήριγμα αποτελείται από δύο πλαίσια από χάλυβα, με λειασμένα άκρα πάχους 50 mm που προσαρμόζονται το ένα πάνω στο άλλο και φέρουν παρεμβύσματα από ελαστικό πάχους 3 mm περίπου, πλάτους 15 +- 1 mm και σκληρότητας 70 DIDC. Το άνω πλαίσιο στερεώνεται πάνω στο κάτω πλαίσιο με τουλάχιστον οκτώ κοχλίες.

3.2. Συνθήκες δοκιμής

- θερμοκρασία 2o &{Θδ};ΦΨ11>π 5o C,

- Πίεση: Μεταξύ 860 και 1 060 mbar,

- Σχετική υγρασία: 60 +- 20 %.

3.3. Διαδικασία δοκιμής

3.3.1. Δοκιμή σε επίπεδο δοκίμιο

Το επίπεδο δοκίμιο μήκους 1 100 + 5 mm/-2 mm και πλάτους 500 + 5 mm/-2 mm, διατηρείται σε σταθερή θερμοκρασία 20 &{Θδ};ΦΨ11>&{Θδ};ΦΨ11>π 5o C τουλάχιστον επί τέσσερις ώρες, ακριβώς πριν από τη δοκιμή. Το δοκίμιο στερεώνεται στα πλαίσια υποστήριξης (3.1.3) και τα μπουλόνια σφίγγονται με τρόπο ώστε η μετατόπιση του δοκιμίου να μην υπερβαίνει τα 2 mm στη διάρκεια της δοκιμής. Το επίπεδο του δοκιμίου πρέπει να είναι σαφώς κατακόρυφο προς την κατεύθυνση πρόσπτωσης του ομοιώματος της κεφαλής. Η θέση του σημείου κρούσης πρέπει να βρίσκεται σε μέγιστη απόσταση 40 mm από το γεωμετρικό κέντρο του δοκιμίου. Η κεφαλή πρέπει να προσκρούσει πάνω στην όψη του δοκιμίου που αντιστοιχεί στην εσωτερική επιφάνεια του κρύσταλλου ασφαλείας όταν τοποθετείται πάνω στο όχημα. Πρέπει να υπάρχει μόνο ένα σημείο κρούσης της κεφαλής.

Μετά από 12 δοκιμές πρέπει να αντικατασταθεί η επιφάνεια επαφής των παρεμβυσμάτων από πίλημα.

3.3.2. Δοκιμές σε πλήρες αλεξήνεμο (χρησιμοποιείται μόνο για ύψος πτώσης μικρότερο ή ίσο με 1,5 m)

Το αλεξήνεμο τοποθετείται ελεύθερα πάνω σε υποστήριγμα με παρεμβαλλόμενη ταινία από ελαστικό σκληρότητας 70 DIDC και πάχους 3 mm περίπου. Το πλάτος της επιφανείας επαφής σε όλη την περίμετρο είναι περίπου 15 mm. Το υποστήριγμα πρέπει να αποτελείται από ένα σταθερό στοιχείο που αντιστοιχείο στο σχήμα του αλεξήνεμου, κατά τρόπον ώστε το ομοίωμα της κεφαλής να προσκρούει επί της εσωτερικής όψης.

Εν ανάγκη, το αλεξήνεμο στερεώνεται επί του στηρίγματος διά συμπίεσης με τη βοήθεια κατάλληλων διατάξεων.

Το υποστήριγμα πρέπει να στηρίζεται σε σταθερή βάση με την παρεμβολή φύλλου από ελαστικό σκληρότητας 70 DIDC και πάχους 3 mm περίπου. Η επιφάνεια του αλεξήνεμου πρέπει να είναι σαφώς κατακόρυφη προς την κατεύθυνση πρόσπτωσης του ομοιώματος της κεφαλής.

Η θέση του σημείου κρούσης πρέπει να βρίσκεται σε μέγιστη απόσταση 40 mm από το γεωμετρικό κέντρο του αλεξήνεμου. Η κεφαλή πρέπει να προσκρούει πάνω στην όψη του αλεξήνεμου που αντιστοιχεί στην εσωτερική επιφάνεια του κρύσταλλου ασφαλείας όταν τοποθετείται πάνω στον ελκυστήρα. Πρέπει να υπάρχει μόνο ένα σημείο κρούσης της κεφαλής.

Η επιφάνεια επαφής των παρεμβυσμάτων από πίλημα πρέπει να αντικατασταθεί μετά από 12 δοκιμές.

4. ΔΟΚΙΜΕΣ ΕΚΤΡΙΒΗΣ

4.1. Συσκευές

4.1.1. Διάταξη εκτριβής (1) που απεικονίζεται σηματικά στην εικόνα 4 και αποτελείται από τα ακόλουθα στοιχεία:

- οριζόντιο περιστρεφόμενο δίσκο με σταθερό κέντρο, κατεύθυνση περιστροφής αντίθετη προς τη φορά των δεικτών του ρολογιού και ταχύτητα 65 έως 75 στροφές ανά λεπτό.

(2) Μια τέτοιου τύπου διάταξη κατασκευάζεται από την Teledyne Taber (ΗΠΑ).

- δύο ερματισμένους παράλληλους βραχίονες. Κάθε βραχίονας φέρει ειδικό τροχίσκο που περιστρέφεται ελεύθερα επί οριζοντίου άξονα με ένσφαιρους τριβείς. Κάθε τροχίσκος στηρίζεται πάνω στο δοκίμιο με τη βοήθεια της πίεσης που δημιουργεί μάζα 500 g.

Ο περιστρεφόμενος δίσκος της διάταξης εκτριβής πρέπει να περιστρέφεται σταθερά εντός επιπέδου (η απόκλιση σε σχέση με το επίπεδο αυτό δεν πρέπει να υπερβαίνει +- 0,05 mm σε απόσταση 1,6 mm από την περιφέρεια του δίσκου). Οι τροχίσκοι έχουν συναρμολογηθεί κατά τρόπον ώστε όταν έρχονται σε επαφή με το περιστρεφόμενο δοκίμιο, να περιστρέφονται με αντίθετη φορά η μια προς την άλλη, ασκώντας έτσι πίεση και τριβή κατά μήκους καμπύλων γραμμών επί στεφάνης 30 cm 2 περίπου, δύο φορές στη διάρκεια κάθε περιστροφής του δοκιμίου.

4.1.2. Λειαντικοί τροχίσκοι (3), διαμέτρου 45 έως 50 mm και πάχους 12,5 mm. Αποτελούνται από ειδικό λειαντικό υλικό, λεπτά κονιορτοποιημένο και ενσωματωμένο σε μάζα ελαστικού μέσης σκληρότητας. Οι τροχίσκοι πρέπει να έχουν σκληρότητα 72 +- 5 DIDC, μετρούμενη σε τέσσερα σημεία με ίση απόσταση μεταξύ τους επί της μέσης γραμμής της επιφανείας τριβής, ενώ η πίεση εφαρμόζεται καθέτως κατά μήκος της μιας διαμέτρου του τροχίσκου. Οι αναγνώσεις πρέπει να γίνονται δέκα δευτερόλεπτα μετά την εφαρμογή της πίεσης.

Οι τροχίσκοι πρέπει να "ρονταρισθούν" πολύ αργά σε επίπεδο φύλλο υάλου ώστε να έχουν ασπόλυτα επίπεδη επιφάνεια.

4.1.3. Φωτεινή πηγή, που αποτελείται από ένα λαμπτήρα πυράκτωσης του οποίου το νήμα περιέχεται εντός παραλληλεπιπέδου 1,51,53 mm. Η τάση που εφαρμόζεται στο νήμα του λαμπτήρα πρέπει να είναι τέτοια ώστε η θερμοκρασία του να φθάνει στους 2 856 +- 5o C. Η τάση αυτή πρέπει να σταθεροποιηθεί στα +- 1/1000. Η συσκευή μέτρησης που χρησιμοποιείται για τον έλεγχο της τάσης, πρέπει να έχει την απαιτούμενη ακρίβεια γι' αυτήν την εφαρμογή.

4.1.4. Οπτικό σύστημα αποτελούμενο από φακό εστιακής απόστασης f, ίσης προς 500 mm τουλάχιστον, διορθωμένο για τις χρωματικές αλλοιώσεις. Το πλήρες άνοιγμα του φακού δεν πρέπει να υπερβαίνει f/20. Η απόσταση μεταξύ του φακού και φωτεινής πηγής πρέπει να ρυθμίζεται με τρόπο ώστε να δημιουργείται εμφανώς παράλληλη φωτεινή δέσμη.

Χρησιμοποιείται διάφραγμα για τον περιορισμό της διθαμέτρου της φωτεινής δέσμης σε 7 +- 1 mm. Το διάφραγμα αυτό πρέπει να τοποθετηθεί σε απόσταση 100 +- 50 mm από το φακό, στην αντίθετη πλευρά της φωτεινής πηγής.

4.1.5. Συσκευή μέτρησης του διάχυτου φωτός (βλέπε εικόνα 5), που αποτελείται από ένα φωτοηλεκτρικό κύτταρο με σφαίρα ολοκλήρωσης διαμέτρου 200 έως 250 mm. Η σφαίρα πρέπει να είναι εξοπλισμένη με ανοίγματα εισόδου και εξόδου φωτός. Το άνοιγμα εισόδου είναι κυκλικό και η διάμετρος του τουλάχιστον διπλάσια εκείνης της φωτεινής δέσμης. Το άνοιγμα εξόδου της σφαίρας φέρει είτε φωτοπαγίδα, είτε διάταξη ανάκλασης, σύμφωνα με την περιγραφόμενη στο σημείο 4.4.3 διαδικασία. Η φωτοπαγίδα πρέπει να απορροφά όλο το φως όταν δεν έχει τοποθετηθεί δοκίμιο στη πορεία της φωτεινής δέσμης.

Ο άξονας της φωτεινής δέσμης πρέπει να διέρχεται από το κέντρο των ανοιγμάτων εισόδου και εξόδου. Η διάμετρος του ανοίγματος εξόδου β πρέπει να ισούται προς 2.a.tan 4o όπου α η διάμετρος της σφαίρας. Το φωτοηλεκτρικό κύτταρο τοποθετείται κατά τρόπον ώστε να μην επηρεάζεται από το φως που προέρχεται απευθείας από το άνοιγμα εισόδου ή τη διάταξη ανάκλασης.

Οι εσωτερικές επιφάνειες της σφαίρας ολοκλήρωσης και της διάταξης ανάκλασης πρέπει να εμφανίζουν ουσιαστικά πανομοιότυπους συντελεστές ανάκλασης. Πρέπει να είναι αδιαφανείς και μη εκλεκτικές.

(4) Τροχίσκοι αυτού του τύπου κατασκευάζονται από την Teledyne Taber (ΗΠΑ).

Το σήμα εξόδου του φωτοηλεκτρικού κύτταρου πρέπει να είναι γραμμικό κατά +- 2 % στο χρησιμοποιούμενο φάσμα εντάσεων φωτός. Η κατασκευή της συσκευής πρέπει να είναι τέτοια ώστε να μην προκαλείται καμία παρέκκλιση της βελόνας του γαλβανόμετρου όταν δεν φωτίζεται η σφαίρα.

Όλες οι συσκευές πρέπει να ελέγχονται τακτικά με τη βοήθεια διαβαθμισμένων προτύπων μείωσης της ορατότητας. Όταν γίνονται μετρήσεις για τη μείωση της ορατότητας με διαφορετικές συσκευές και μεθόδους από τις συσκευές και τις μεθόδους που περιγράφονται ανωτέρω, τα αποτελέσματα διορθώνονται, εφόσον υπάρχει ανάγκη, προκειμένου να συμφωνήσουν με τα αποτελέσματα που προέκυψαν από τη συσκευή μέτρησης που περιγράφεται ανωτέρω.

4.2. Συνθήκες δοκιμής

- Θερμοκρασία: 20 +- 5o C,

- Πίεση: Μεταξύ 860 και 1 060 mbar,

- Σχετική υγρασία: 60 +- 20 %.

4.3. Δοκίμια

Τα δοκίμια πρέπει να είναι επίπεδα, τετράγωνου σχήματος, με πλευρά 10 mm και όψεις επίπεδες και παράλληλες, με κεντρική οπή στερέωσης διαμέτρου 6,4 + 0,2 mm/-0 mm.

4.4. Διαδικασία δοκιμής

Η δοκιμή πραγματοποιείται στην επιφάνεια του δοκιμίου που αντιστοιχεί στην εξωτερική όψη του υαλοπίνακα από ύαλο από συγκολλημένα φύλλα όταν έχει τοποθετηθεί στον ελκυστήρα και επίσης στην εσωτερική όψη όταν ο υαλοπίνακας έχει κατασκευασθεί από πλαστικό υλικό.

4.4.1. Ακριβώς πριν και μετά την εκτριβή, καθαρίζονται τα δοκίμια ως εξής:

α) καθαρισμός με κομμάτι λινού υφάσματος και καθαρό νερό της βρύσης-

β) ξέβγαλμα με αποσταγμένο ή απομεταλλωμένο νερό-

γ) στέγνωμα με ρεύμα οξυγόνου ή αζώτου-

δ) απομάκρυνση κάθε δυνατού ίχνους νερού χρησιμοποιώντας ένα κομμάτι υγρού λινού υφάσματος, με μαλακά κτυπήματα. Εφόσον χρειάζεται, στεγνώνεται πιέζοντας ελαφρά ανάμεσα σε δύο κομμάτια λινού υφάσματος.

Πρέπει να αποφεύγεται η χρήση υπερήχων. Μετά τον καθαρισμό, ο χειρισμός των δοκιμίων γίνεται μόνο από τα άκρα τους και προστατεύονται από οποιαδήποτε αλλοίωση ή μόλυνση της επιφανείας τους.

4.4.2. Τα δοκίμια κατασκευάζονται επί 48 ώρες τουλάχιστον σε θερμοκρασία 20 +- 5 oC και σχετική υγρασία 60 +- 20 %.

4.4.3. Το δοκίμιο τοποθετείται έτσι ώστε να εφάπτεται του ανοίγματος εισόδου. Η γωνία που σχηματίζουν η κατακόρυφος επί της επιφανείας του και ο άξονας της φωτεινής δέσμης δεν πρέπει να υπερβαίνει τις 8o.

Γίνονται κατόπιν οι ακόλουθες τέσσερις αναγνώσεις:

Ανάγνωση

Με δοκίμιο

Με φωτοπαγίδα

Με διάταξη

ανάκλασης

Ποσότητα

T1

Όχι

Όχι

Ναι

Προσπίπτον φως

T2

Ναι

Όχι

Ναι

Ολικό φως που μεταδίδει το δοκίμιο

T3

Όχι

Ναι

Όχι

Φως που διαχέεται διά της συσκευής

T4

Ναι

Ναι

Όχι

Φως που διαχέεται διά της συσκευής και του δοκιμίου

Επαναλαμβάνονται οι αναγνώσεις T1, T2, T3 και T4 με άλλες δεδομένες θέσεις του δοκιμίου ώστε να επιβεβαιωθεί η ομοιομορφία τους.

Υπολογίζεται ο συντελεστής ολικής μετάδοσης Tt = T2/T1.

Υπολογίζεται ο συντελεστής ολικής μετάδοσης Td, με τη βοήθεια του τύπου:

Td =

T4-T3 (T2/T1)

T1

Υπολογίζεται το ποσοστό μείωσης της ορατότητας ή του φωτός ή και των δύο λόγω διάχυσης, με τη βοήθεια του τύπου:

Td

Tt

x 100 %

Η μείωση της αρχικής ορατότητας του δοκιμίου μετράται τουλάχιστον σε τέσσερα σημεία που βρίσκονται σε ίση απόσταση μεταξύ τους στην περιοχή που δεν έχει υποστεί εκτριβή, σύμφωνα με τον παραπάνω τύπο. Υπολογίζεται ο μέσος όρος των αποτελεσμάτων που προέκυψαν για κάθε δοκίμιο. Αντί των τεσσάρων μετρήσεων, ο μέσος όρος μπορεί να υπολογισθεί περιστρέφοντας το δοκίμιο σταθερά με ταχύτητα τριών στροφών ανά δευτερόλεπτο ή παραπάνω.

Για κάθε κρύσταλλο ασφαλείας πραγματοποιούνται τρεις δοκιμές με το ίδιο φορτίο. Η μείωση της ορατότητας χρησιμοποιείται ως μέτρηση της υποκείμενης εκτριβής, μετά την υποβολή του δοκιμίου στη δοκιμή εκτριβής.

Το διαχεόμενο φως από την επιφάνεια που υπέστη εκτριβή, μετράται σε τέσσερα τουλάχιστον σημεία σε ίση απόσταση μεταξύ τους κατά μήκος αυτής της επιφανείας, σύμφωνα με τον παραπάνω τύπο.Υπολογίζεται ο μέσος όρος των αποτελεσμάτων που προέκυψαν για κάθε δοκίμιο. Αντί των τεσσάρων μετρήσεων, ο μέσος όρος μπορεί να υπολογισθεί περιστρέφοντας σταθερά το δοκίμιο με ταχύτητα τριών στροφών ανά δευτερόλεπτο ή παραπάνω.

4.5. Η δοκιμή εκτριβής πραγματοποιείται μόνον εφόσον κριθεί αναγκαία από το εργαστήριο που έχει αναλάβει τη δοκιμή, με βάση τις πληροφορίες που διαθέτει. Με εξαίρεση τα υλικά από πλαστική ύαλο, σε περίπτωση μεταβολής του πάχους του παρεμβαλλομένου φύλλου ή του υλικού π.χ., δεν απαιτούνται, κατά κανόνα, άλλες δοκιμές.

4.6. Δείκτες δυσκολίας των δευτερευόντων χαρακτηριστικών

Τα δευτερεύοντα χαρακτηριστικά δεν λαμβάνονται υπόψη.

5. ΔΟΚΙΜΗ ΑΝΤΟΧΗΣ ΣΕ ΥΨΗΛΗ ΘΕΡΜΟΚΡΑΣΙΑ

5.1. Διαδικασία δοκιμής

Σε θερμοκρασία μέχρι 100oC θερμαίνονται τρία δείγματα ή τρία δοκίμια τετράγωνα, διαστάσεων τουλάχιστον 300x300 mm, που έχει λάβει το εργαστήριο από τρία αλεξήνεμα ή τρεις υαλοπίνακες, κατά περίπτωση, η μία πλευρά των οποίων αντιστοιχεί στο άνω άκρο του υαλοστασίου.

Διατηρείται η θερμοκρασία αυτή επί δύο ώρες και κατόπιν αφήνονται τα δειγματα να κρυώσουν στη θερμοκρασία περιβάλλονται. Αν το κρύσταλλο ασφαλείας έχει δύο εξωτερικές επιφάνειες από ανόργανο υλικό, η δοκιμή μπορεί να γίνει με βύθιση του δείγματος κατακόρυφα σε νερό που βράζει για τη δεδομένη χρονική περίοδο, αποφεύγοντας οποιαδήποτε ανεπιθύμητη θερμική αντίδραση. Αν τα δείγματα προέρχονται από αλεξήνεμο, το ένα άκρο τους πρέπει να αντιστοιχεί στο τμήμα του άκρου του αλεξήνεμου.

5.2. Δείκτες δυσκολίας των δευτερευόντων χαρακτηριστικών

Άχρωμο

Εγχρωμο

Χρώμα του παρεμβαλλομένου φύλλου

1

2

Τα άλλα δευτερεύοντα χαρακτηριστικά δεν λαμβάνονται υπόψη.

5.3. Ερμηνεία των αποτελεσμάτων

5.3.1. Η δοκιμή αντοχής στις υψηλές θερμοκρασίες θεωρείται ότι έχει θετικό αποτέλεσμα αν δεν εμφανίζεται φυσαλίδα ή άλλο ελάττωμα σε απόσταση άνω των 15 mm από μη κομμένο άκρο ή 25 mm από κομμένο άκρο του δοκιμίου ή του δείγματος ή άνω των 10 mm από κάθε ρωγμή που μπορεί να προκύψει στη διάρκεια της δοκιμής.

5.3.2. Σειρά δοκιμίων ή δειγμάτων που προσκομίζονται για επικύρωση θεωρείται ως ικανοποιητική από την άποψη της δοκιμής υψηλής θερμοκρασίας εφόσον πληρούται μια από τις ακόλουθες προϋποθέσεις:

5.3.2.1. όλες οι δοκιμές δίνουν θετικό αποτέλεσμα,

5.3.2.2. μια δοκιμή είχε αρνητικό αποτέλεσμα. Νέα σειρά δοκιμών που πραγματοποιήθηκε σε νέα σειρά δοκιμίων ή δειγμάτων δίνει θετικά αποτελέσματα.

6. ΔΟΚΙΜΗ ΑΚΤΙΝΟΒΟΛΙΑΣ

6.1. Μέθοδος δοκιμής

6.1.1. Συσκευές

6.1.1.1. Πηγή ακτινοβολίας που αποτελείται από λάμπα ατμού υδραργύρου με μέση πίεση, που σχηματίζεται από λυχνία χαλαζίτη που δεν παράγει όζον και της οποίας ο άξονας είναι κατακόρυφος. Οι ονομαστικές διαστάσεις της λάμπας είναι 360 mm για το μήκος και 9,5 mm, για τη διάμετρο. Το μήκος του τόξου είναι 300 +- 4 mm. Η ισχύς τροφοδότησης της λάμπας είναι 750 +- 50 W. Μπορεί επίσης να χρησιμοποιηθεί άλλη πηγή ακτινοβολίας που παράγει το ίδιο αποτέλεσμα με την παραπάνω λάμπα. Για να εξακριβωθεί ότι τα αποτελέσματα μιας άλλης πηγής ακτινοβολίας είναι ίδια, πρέπει να γίνει σύγκριση, μετρώντας την ποσότητα ενέργειας που εκπέμπεται σε ζώνη μήκους κύματος 300 έως 450 Nm. Όλα τα άλλα μήκη κύματος εξουδετερώνονται με τη βοήθεια κατάλληλων φίλτρων. Η νέα πηγή ακτινοβολίας πρέπει, βεβαίως, να χρησιμοποιηθεί με αυτά τα φίλτρα.

Σε περίπτωση κρύσταλλων ασφαλείας για τα οποία δεν υπάρχει ικανοποιητική συσχέτιση ανάμεσα σε αυτή τη δοκιμή και τις συνθήκες χρήσης, πρέπει να γίνει αναθεώρηση των συνθηκών δοκιμής.

6.1.1.2. Μετασχηματιστής ρεύματος και συμπυκνωτής, ικανοί να δώσουν στη λάμπα (6.1.1.1) τάση εκκίνησης 1 100 V τουλάχιστον και τάση λειτουργείας 500 +- 50 V.

6.1.1.3. Διάταξη για την υποστήριξη και περιστροφή των δειγμάτων με ταχύτητα 1 έως 5 στροφών ανά λεπτό γύρω από την πηγή ακτινοβολίας που βρίσκεται σε κεντρική θέση, ώστε να εξασφαλίζεται ομοιόμορφη έκθεση.

6.1.2. Δοκίμια

6.1.2.1. Το μέγεθος των δοκιμίων πρέπει να είναι 76 x300 mm.

6.1.2.2. Τα δοκίμια λαμβάνονται από το εργαστήριο από το άνω τμήμα των υαλοστασίων κατά τρόπον ώστε:

- για τους υαλοπίνακες εκτός των αλεξήνεμων, το άνω άκρο των δοκιμίων να συμπίπτει με το άνω άκρο των υαλοπινάκων,

- για τα αλεξήνεμα, το άνω άκρο των δοκιμίων να συμπίπτει με το άνω όριο της ζώνης στην οποία ελέγχεται η ομαλή μετάδοση και διαπιστώνεται σύμφωνα με το σημείο 9.1.2.2 του παρόντος παραρτήματος.

6.1.3. Διαδικασία δοκιμής

Ελέγχεται ο συντελεστής σταθερής μετάδοσης του φωτός μέσω τριών δειγμάτων πριν από την έκθεση, σύμφωνα με τη διαδικασία που προβλέπεται στα σημεία 9.1.1 έως 9.1.2 του παρόντος παραρτήματος. Ένα τμήμα κάθε δείγματος προστατεύεται από την ακτινοβολία και κατόπιν τοποθετείται το δείγμα στη λάμπα δοκιμής με το μήκος παράλληλο προς τον άξονα της λάμπας σε απόσταση 230 mm από τον άξονα. Η θερμοκρασία των δειγμάτων πρέπει να διατηρείται στους 45 +- 5o C για όλη τη διάρκεια της δοκιμής. Η όψη κάθε δείγματος που αντιστοιχεί στην εξωτερική επιφάνεια του υαλοπίνακα του ελκυστήρα τοποθετείται μπροστά στη λάμπα. Για τον τύπο λάμπας που ορίζεται στο σημείο 6.1.1.1 ο χρόνος έκθεσης είναι 100 ώρες.

Μετά την έκθεση, μετράται εκ νέου ο συντελεστής μετάδοσης στην εκτεθειμένη επιφάνεια κάθε δείγματος.

6.1.4. Κάθε δοκίμιο ή δείγμα (τρία συνολικά) υποβάλλεται, σύμφωνα με την παραπάνω διαδικασία, σε ακτινοβολία, έτσι ώστε η ακτινοβόληση σε κάθε σημείο του δοκιμίου ή του δείγματος να έχει επί του παρεμβαλλομένου φύλλου το ίδιο αποτέλεσμα που θα είχε η έκθεση σε ηλιακή ακτινοβολία 1 400 W/m 2 επί 100 ώρες.

6.2. Δείκτες δυσκολίας των δευτερευόντων χαρακτηριστικών

Άχρωμη

Εγχρωμη

Χρώμα υάλου

2

1

Χρώμα του παρεμβαλλομένου φύλλου

1

2

Τα άλλα δευτερεύοντα χαρακτηριστικά δεν λαμβάνονται υπόψη.

6.3. Ερμηνεία των αποτελεσμάτων

6.3.1. Η δοκιμή αντοχής στην ακτινοβολία θεωρείται ότι έχει θετικό αποτέλεσμα εφόσον πληρούνται οι ακόλουθες προϋποθέσεις:

6.3.1.1. ο συνολικός συντελεστής μετάδοσης του φωτός, όπου η μετάδοση μετράται σύμφωνα με τα σημεία 9.1.1 και 9.1.2 του παρόντος παραρτήματος, δεν είναι κατώτερος του 96 % της αρχικής τιμής προ της ακτινοβολίας και πάντως όχι κατώτερος:

6.3.1.1.1. του 70 % για υαλοπίνακες εκτός των αλεξήνεμων που πρέπει να ικανοποιούν τις προδιαγραφές σχετικά με το οπτικό πεδίο του οδηγού σε όλες τις κατευθύνσεις,

6.3.2.1.2. του 75 % για τα αλεξήνεμα στη ζώνη όπου ελέγχεται η κανονική μετάδοση, όπως ορίζεται στο σημείο 9.1.2.2 κατωτέρω.

6.3.1.2. Μπορεί, ωστόσο, να εμφανισθεί κάποιο χρώμα όταν εξετάζεται το δείγμα σε σχέση με λευκή επιφάνεια μετά την ακτινοβολία, αλλά δεν πρέπει να εμφανισθεί οποιοδήποτε ελάττωμα.

6.3.2. Σειρά δοκιμίων ή δειγμάτων που προσκομίζονται για επικύρωση θεωρείται ως ικανοποιητική από την άποψη της σταθερότητας εφόσον πληρουται μια από τις παρακάτω προϋποθέσεις:

6.3.2.1. όλες οι δοκιμές δίνουν θετικό αποτέλεσμα,

6.3.2.2. μια από τις δοκιμές δίνει αρνητικό αποτέλεσμα. Νέα σειρά δοκιμών που πραγματοποιούνται σε νέα σειρά δοκιμίων ή δειγμάτων δίνει θετικά αποτελέσματα.

7. ΔΟΚΙΜΗ ΤΗΣ ΑΝΤΟΧΗΣ ΣΤΗΝ ΥΓΡΑΣΙΑ

7.1. Διαδικασία δοκιμής

Τρία τετράγωνα δείγματα ή δοκίμια, διαστάσεων τουλάχιστον 300x300 mm διατηρούνται σε κατακόρυφη θέση επί δύο εβδομάδες σε κλειστό χώρο όπου η θερμοκρασία διατηρείται σε 50 +- 2o C και η σχετική υγρασία σε 95 +- 4 % (5).

Τα δοκίμια ετοιμάζονται κατά τρόπον ώστε:

- τουλάχιστον το ένα άκρο των δοκιμίων να συμπίπτει με ένα άκρο πραγματικού υαλοπίνακα,

- αν δοκιμάζονται ταυτόχρονα πολλά δοκίμια, πρέπει να προβλεφθεί κατάλληλη απόσταση μεταξύ τους.

Πρέπει να ληφθούν προφυλάξεις ώστε οι υδρατμοί που σχηματίζονται στα τοιχώματα ή την οροφή του χώρου δοκιμής να μην πέφτουν πάνω στα δείγματα.

7.2. Δείκτες δυσκολίας των δευτερευόντων χαρακτηριστικών

Άχρωμο

Εγχρωμο

Χρώμα του παρεμβαλλομένου χρώματος

1

2

Τα άλλα δευτερεύοντα χαρακτηριστικά δεν λαμβάνονται υπόψη.

7.3. Ερμηνεία των αποτελεσμάτων

7.3.1. Το κρύσταλλο ασφαλείας θεωρείται ως ικανοποιητικό από άποψη της αντοχής στην υγρασία αν δεν παρατηρείται σημαντική αλλοίωση σε απόσταση άνω των 10 mm από τα μη κομμένα άκρα και 15 mm από τα κομμένα άκρα, μετά παραμονή δύο ωρών σε θερμοκρασία περιβάλλοντος για τους υαλοπίνακες από κοινή ή κατεργασμένη ύαλο συγκολλημένα φύλλα και μετά παραμονή 48 ωρών σε θερμοκρασία περιβάλλοντος για τους υαλοπίνακες που φέρουν πλαστική επικάλυψη και την πλαστική ύαλο.

7.3.2. Σειρά δοκιμίων και δειγμάτων που προσκομίζεται για επικύρωση θεωρείται ως ικανοποιητική από την άποψη της υγρασίας, εφόσον πληρούται μια από τις ακόλουθες προϋποθέσεις:

7.3.2.1. όλες οι δοκιμές δίνουν θετικό αποτέλεσμα,

7.3.2.2. μετά από δοκιμή που έδωσε αρνητικό αποτέλεσμα, νέα σειρά δοκιμών που πραγματοποιούνται σε νέα σειρά δειγμάτων δίνει θετικά αποτελέσματα.

8. ΔΟΚΙΜΗ ΑΝΤΟΧΗΣ ΣΤΙΣ ΜΕΤΑΒΟΛΕΣ ΘΕΡΜΟΚΡΑΣΙΑΣ

8.1. Μέθοδος δοκιμής

Δύο δοκίμια 300x300 mm τοποθετούνται σε κλειστό χώρο με θερμοκρασία -40o +- 5o C επί έξι ώρες. Κατόπιν τοποθετούνται σε ανοιχτό χώρο, σε θερμοκρασία 23o +- 2o C επί μία ώρα ή έως ότου επιτευχθεί θερμοκρασία ισορροπίας στα δοκίμια. Τοποθετούνται κατόπιν σε ρεύμα αέρος, σε θερμοκρασία 72o +- 2o C, επί τρεις ώρες. Αφού τοποθετηθούν και πάλι σε ανοιχτό χώρο θερμοκρασίας 23o +- 2o C και ψυχθούν ώσπου να φθάσουν σ'αυτήν τη θερμοκρασία, τα δοκίμια εξετάζονται.

(6) Οι συνθήκες δοκιμής αποκλείουν κάθε δημιουργία υδρατμών στα δοκίμια.

8.2. Δείκτης δυσκολίας των δευτερευόντων χαρακτηριστικών

Άχρωμο

Εγχρωμο

Χρώμα του παρεμβαλλομένου φύλλου ή της επικάλυψης από πλαστικό υλικό

1

2

Τα άλλα δευτερεύοντα χαρακτηριστικά δεν λαμβάνονται υπόψη.

8.3. Ερμηνεία των αποτελεσμάτων

Η δοκιμή αντοχής στις μεταβολές της θερμοκρασίας θεωρείται ότι έχει δώσει θετικό αποτέλεσμα αν τα δοκίμια δεν εμφανίζουν ρωγμές, αδιαφανείς περιοχές, αποφολίδωση ή άλλη εμφανή αλλοίωση.

9. ΟΠΤΙΚΕΣ ΙΔΙΟΤΗΤΕΣ

9.1. Δοκιμή μετάδοσης του φωτός

9.1.1. Συσκευές

9.1.1.1. Φωτεινή πηγή αποτελούμενη από λαμπτήρα πυράκτωσης του οποίου το νήμα περιέχεται σε παραλληλεπίπεδο διαστάσεων 1,5x1,5x3 mm. Η τάση που εφαρμόζεται στο νήμα πρέπει να είναι τέτοια ώστε η θερμοκρασία να φθάνει τα 2 856 +- 50 Κ. Η τάση αυτή σταθεροποιείται στο +- 1/1000. Η συσκευή μέτρησης που χρησιμοποιείται για τον έλεγχο αυτής της τάσης πρέπει να διαθέτει την απαιτούμενη ακρίβεια γι' αυτήν την εφαρμογή.

9.1.1.2. Οπτικό σύστημα αποτελούμενο από φακό με εστιακή απόσταση f, που ισούται τουλάχιστον με 500 mm και διορθώνεται για τυχόν χρωματικές αλλοιώσεις. Το πλήρες άνοιγμα του φακού δεν πρέπει να υπερβαίνει τα f/20. Η απόσταση μεταξύ φακού και φωτεινής πηγής ρυθμίζεται κατά τρόπον ώστε να δημιουργείται μια ουσιαστικά παράλληλη φωτεινή δέσμη. Χρησιμοποιείται διάφραγμα για να περιορισθεί η διάμετρος της φωτεινής δέσμης στα 7 +- 1 mm. Το διάφραγμα αυτό τοποθετείται σε απόσταση 100 +- 50 mm από το φακό, στην αντίθετη πλευρά της φωτεινής πηγής. Το σημείο μέτρησης λαμβάνεται στο κέντρο της φωτεινής δέσμης.

9.1.1.3. Συσκευή μέτρησης

Ο δέκτης πρέπει να εμφανίζει σχετική φασματική ευαισθησία που αντιστοιχεί στη σχετική φασματική φωτεινή απόδοση της CIE (7), για τη φωτοπτική όραση. Η ευαίσθητη επιφάνεια του δέκτη πρέπει να καλυφθεί από υλικό διάχυσης και να ισούται τουλάχιστον με το διπλάσιο της τομής της παράλληλης φωτεινής δέσμης που εκπέμπει το οπτικό σύστημα. Αν χρησιμοποιείται σφαίρα ολοκλήρωσης, το άνοιγμα της σφαίρας πρέπει να ισούται τουλάχιστον με την τομή της παράλληλης φωτεινής δέσμης επί δύο. Το σύνολο δέκτης-συσκευή μέτρησης πρέπει να έχει γραμμικότητα μεγαλύτερη από 2 % στο ωφέλιμο τμήμα της κλίμακας. Ο δέκτης πρέπει να επικεντρωθεί στον άξονα της φωτεινής δέσμης.

9.1.2. Διαδικασία δοκιμής

Η ευαισθησία του συστήματος μέτρησης πρέπει να ρυθμιστεί έτσι ώστε η συσκευή μέτρησης της απόκρισης του δέκτη να έχει 100 υποδιαιρέσεις όταν δεν έχει τοποθετηθεί το κρύσταλλο ασφαλείας στην πορεία της δέσμης. Όταν δεν δέχεται φως ο δέκτης, η συσκευή πρέπει να δείχνει 0.

Το κρύσταλλο ασφαλείας πρέπει, σε σχέση με το δέκτη, να βρίσκεται σε απόσταση ίση με πέντε φορές περίπου τη διάμετρο του δέκτη. Το κρύσταλλο ασφαλείας τοποθετείται ανάμεσα στο διάφραγμα και το δέκτη. Ο προσανατολισμός του πρέπει να ρυθμισθεί κατά τρόπο ώστε η γωνία προσπτώσεως της φωτεινής δέσμης να ισούται με 0 +- 5o. Ο συντελεστής μετάδοσης του κανονικού φωτός μετριέται στο κρύσταλλο ασφαλείας. Για κάθε σημείο που μετρήθηκε, καταγράφεται στη συσκευή μέτρησης ο αριθμός της υποδιαιρέσεων. Ο συντελεστής μετάδοσης του κανονικού φωτός Cr ισούται με n/100.

9.1.2.1. Στην περίπτωση των αλεξηνέμων μπορούν να εφαρμοσθούν δύο μέθοδοι δοκιμής κατά τις οποίες χρησιμοποιείται, είτε δείγμα από το επίπεδο τμήμα του αλεξήνεμου, είτε ειδικά κατασκευασμένο τεμάχιο με τετράγωνο σχήμα που εμφανίζει τα ίδια χαρακτηριστικά από πλευράς υλικού και πάχους με το αλεξήνεμο. Οι μετρήσεις γίνονται κατά την κατακόρυφη έννοια σε σχέση με τον υαλοπίνακα.

9.1.2.2. Όσον αφορά το προοριζόμενα για την κατηγορία οχημάτων Μ1 αλεξήνεμα, η δοκιμή εκτελείται στη ζώνη Ι όπως αυτή περιγράφεται στο παράρτημα ΙΙ ΣΤ.

Για το σύνολο των άλλων οχημάτων η δοκιμή γίνεται στη ζώνη Ι όπως αυτή προβλέπεται στο σημείο 9.2.5.2 του παρόντος παραρτήματος.

9.1.3. Δείκτες δυσκολίας των δευτερευόντων χαρακτηριστικών

Άχρωμη

Εγχρωμη

Χρώμα της υάλου

1

2

Χρώμα της παρεμβαλλομένης στρώσης

(στην περίπτωση αλεξήνεμων από ύαλο σε φύλλα)

1

2

(8) Commission Internationale de l'Eclairage (Διεθνής Επιτροπή Φωτισμού).

Δεν περιλαμβάνεται

Περιλαμβάνεται

Ταινία σκιάς ή/και σκίασης

1

2

Τα άλλα δευτερεύοντα χαρακτηριστικά δεν λαμβάνονται υπόψη.

9.1.4. Ερμηνεία των αποτελεσμάτων

9.1.4.1. Η ομαλή μετάδοση, που μετράται σύμφωνα με το σημείο 9.1.2 δεν πρέπει στην περίπτωση του αλεξήνεμου να είναι κατώτερη από 75 % και, στην περίπτωση άλλων υαλοπινάκων εκτός του αλεξήνεμου, κατώτερη από 70 %.

9.1.4.2. Στην περίπτωση παραθύρων που βρίσκονται σε σημεία που δεν επηρεάζουν την ορατότητα του οδηγού (τζαμένια οροφή, π.χ.), ο κανονισμός συντελεστής μετάδοσης του φωτός μέσω του υαλοπίνακα μπορεί να είναι κατώτερος του 70 %. Οι υαλοπίνακες με κανονικό συντελεστή μετάδοσης του φωτός κάτω του 70 % σημαίνονται με το πρόσθετο σύμβολο που προβλέπεται στο σημείο 4.5.2 του παραρτήματος ΙΙ.

9.2. Δοκιμή οπτικής παραμόρφωσης

9.2.1. Πεδίο εφαρμογής

Η προβλεπόμενη μέθοδος είναι μέθοδος προβολής επιτρέπουσα την εκτίμηση της οπτικής παραμόρφωσης ενός κρύσταλλου ασφαλείας.

9.2.1.1. Ορισμοί

9.2.1.1.1. Οπτική απόκλιση: η γωνία της φαινομενικής κατεύθυνσης σε σχέση με την πραγματική κατεύθυνση ενός σημείου όπως φαίνεται μέσα από το κρύσταλλο ασφαλείας. Η τιμή αυτής της γωνίας είναι συνάρτηση της γωνίας πρόσπτωσης της οπτικής ακτίνας, του πάχους και της κλίσης του υαλοπίνακα και της ακτίνας καμπυλότητας στο σημείο πρόσπτωσης.

9.2.1.1.2. Οπτική παραμόρφωση κατά την κατεύθυνση ΜΜ: η αλγεβρική διαφορά της γωνιακής απόκλισης Δα μετρούμενη μεταξύ δύο σημείων, Μ και Μ, στην επιφάνεια του υαλοπίνακα, που βρίσκονται σε τέτοια απόσταση ώστε οι προβολές τους σε κατακόρυφο επίπεδο προς τη διεύθυνση παρατήρησης να έχουν σταθερή απόσταση Δx (βλέπε εικόνα 6).

Απόκλιση αντίθετη προς τη φορά των δεικτών του ρολογιού θεωρείται ως θετική και απόκλιση κατά τη φορά των δεικτών του ρολογιού θεωρείται ως αρνητική.

9.2.1.1.3. Οπτική παραμόρφωση σε σημείο Μ: μεγίστη οπτική παραμόρφωση προς όλες τις κατευθύνσεις ΜΜ από το σημείο Μ.

9.2.1.2. Συσκευές

Η μέθοδος αυτή στηρίζεται στην προβολή, επί οθόνης, ενός καταλλήλου στόχου μέσα από το υπό δοκιμήν κρύσταλλο ασφαλείας. Η μεταβολή του σχήματος της προβαλλομένης εικόνας που προκαλείται από την παρεμβολή του υαλοπίνακα στη διαδρομή της φωτεινής δέσμης, δίνει το μέτρο της οπτικής παραμόρφωσης. Η συσκευή αποτελείται από τα ακόλουθα στοιχεία, διατεταγμένα με τον τρόπο που απεικονίζεται στην εικόνα 9.

Σημειώσεις: Δα = α1-α2 οπτική παραμόρφωση στην κατεύθυνση ΜΜ.

Δx = MC απόσταση μεταξύ δύο παραλλήλων ευθειών προς την κατεύθυνση παρατήρησης που διέρχονται από τα σημεία Μ και Μ.

9.2.1.2.1. Προβολέας καλής ποιότητας, με φωτεινή πηγή υψηλής έντασης, που εμφανίζει π.χ. τα ακόλουθα χαρακτηριστικά:

- εστιακή απόσταση 90 mm τουλάχιστον,

- άνοιγμα 1/2,5 περίπου,

- λάμπα αλογόνου χαλαζία 150 W (σε περίπτωση που δεν χρησιμοποιείται φίλτρο),

- λάμπα χαλαζία 250 W χαλαζία (όταν χρησιμοποιείται πράσινο φίλτρο).

Η διάταξη προβολής απεικονίζεται σχηματικά στην εικόνα 7. Σε απόσταση 10 mm περίπου από το φακό της συσκευής τοποθετείται διάφραγμα 8 mm.

9.2.1.2.2. Διαφάνειες (στόχοι) αποτελούμενες π.χ. από ένα πλέγμα ανοιχτόχρωμων κύκλων σε σκούρο φόντο (βλέπε εικόνα 8). Οι διαφάνειες πρέπει να είναι καλής ποιότητας με καλή αντίθεση, ώστε να επιτρέπουν μετρήσεις με πιθανότητα σφάλματος κάτω του 5 %. Όταν δεν υπάρχει ο υαλοπίνακας δοκιμής, οι διαστάσεις των κύκλων πρέπει να είναι τέτοιες ώστε όταν προβάλλονται να σχηματίζουν στην οθόνη ένα πλέγμα κύκλων διαμέτρου

R1 + R2

R1

Δx όπου Δx = 4 mm (βλέπε εικόνες 6 και 9).

9.2.1.2.3. Υποστήριγμα κατά προτίμηση τύπου που επιτρέπει κάθετες και οριζόντιες σαρώσεις καθώς και περιστροφή του κρύσταλλου ασφαλείας.

9.2.1.2.4. Πρότυπο ελέγχου, για τη μέτρηση των μεταβολών των διαστάσεων όταν απαιτείται μια γρήγορη εκτίμηση. Στην εικόνα 10 παρουσιάζεται ένα κατάλληλο σχήμα.

9.2.1.3. Διαδικασία δοκιμής

9.2.1.3.1. Γενικά

Το κρύσταλλο ασφαλείας συναρμολογείται στο υποστήριγμα (9.2.1.2.3) με την καθορισμένη γωνία κλίσης. Η διαφάνεια δοκιμής προβάλλεται στην προς εξέταση επιφάνεια. Ο υαλοπίνακας στρέφεται ή μετακινείται, οριζοντίως ή καθέτως, προκειμένου να εξετασθεί όλη η καθορισμένη επιφάνεια.

9.2.1.3.2. Εκτίμηση με βάση το πρότυπο ελέγχου

Στις περιπτώσεις όπου αρκεί μια γρήγορη εκτίμηση, με ακρίβεια που δεν μπορεί να είναι καλύτερα από 20 %, η τιμή Α (βλέπε εικόνα 10) υπολογίζεται βάσει της οριακής τιμής ΔαL, για τη μεταβολή της απόκλισης και της τιμής R2 που λαμβάνεται σαν απόσταση μεταξύ του κρύσταλλου ασφαλείας και της οθόνης προβολής:

Α = 0,145 ΔαL - R2

Η σχέση μεταξύ της μεταβολής της προβαλλομένης διαμέτρου της εικόνας Δδ και της μεταβολής της γωνιακής απόκλισης Δα δίνεται από τον τύπο:

Δδ = 0,29 Δα - R2

όπου το:

Δδ εκφράζεται σε χιλιοστά,

Α εκφράζεται σε χιλιοστά,

ΔαL εκφράζεται σε λεπτά τόξου,

Δα εκφράζεται σε λεπτά τόξου,

R2 ekfrayetai σε μέτρα.

9.2.1.3.3. Μέτρηση σε φωτοηλεκτρική διάταξη

Όταν απαιτείται ακριβής μέτρηση, με ακρίβεια καλύτερη από το 10 % της οριακής τιμής, η τιμή Δδ μετράται στον άξονα προβολής, η δε τιμή του πλάτους του φωτεινού σημείου καθορίζεται στο σημείο όπου η φωτεινότητα είναι 0,5 φορές μεγαλύτερη από τη μέγιστη φωτεινότητα του σποτ.

9.2.1.4. Διατύπωση των αποτελεσμάτων

Η οπτική παραμόρφωση των κρυστάλλων ασφαλείας υπολογίζεται με τη μέτρηση του δ σε κάθε σημείο της επιφανείας και προς όλες τις κατευθύνσεις, προκειμένου να προσδιορισθεί το δ max.

9.2.1.5. Άλλη μέθοδος

Εξάλλου, επιτρέπεται η χρήση της ραβδοσκοπικής μεθόδου ως παραλλαγής των μεθόδων προβολής, υπό τον όρο ότι θα διατηρηθεί η ακρίβεια των μετρήσεων που αναφέρεται στο σημείο 9.2.1.3.2 και στο σημείο 9.2.1.3.3.

9.2.1.6. Η απόσταση Δχ πρέπει να είναι 4 mm.

9.2.1.7. Το αλεξήνεμο πρέπει να συναρμολογηθεί με γωνία κλίσης αντίστοιχη εκείνης του οχήματος.

9.2.1.8. Ο άξονας προβολής στο οριζόντιο επίπεδο πρέπει να διατηρηθεί σε ουσιαστικά κατακόρυφη θέση ως προς το ίχνος του αλεξήνεμου πάνω σε αυτό το επίπεδο.

9.2.2. Οι μετρήσεις πρέπει να γίνουν:

9.2.2.1. για οχήματα της κατηγορίας M1, στην περιοχή της ζώνης Α μέχρι το κατακόρυφο μέσο επίπεδο του οχήματος καθώς και στη συμμετρική της περιοχής, όπως επίσης και στη ζώνη Β,

9.2.2.2. για οχήματα των κατηγοριών Μ και Ν, εκτός εκείνων της κατηγορίας M1 στην περιοχή της ζώνης Ι όπως ορίζεται στο σημείο 9.2.5.2 του παρόντος παραρτήματος.

9.2.2.3. Τύπος οχήματος

Η δοκιμή πρέπει να επαναληφθεί αν το αλεξήνεμο είναι τοποθετημένο σε τύπο οχήματος στον οποίο το πεδίο ορατότητος είναι διαφορετικό από εκείνο του οχήματος για το οποίο το αλεξήνεμο έχει εγκριθεί.

9.2.3. Δείκτες δυσκολίας των δευτερευόντων χαρακτηριστικών.

9.2.3.1. Φύση του υλικού

Ύαλος ασφαλείας στιλβωμένη

Υαλος ασφαλείας λειανθείσα

Υαλοπίνακας

1

1

2

9.2.3.2. Άλλα δευτερεύοντα χαρακτηριστικά

Τα άλλα δευτερεύοντα χαρακτηριστικά δεν λαμβάνονται υπόψη.

9.2.4. Αριθμός δειγμάτων

Σε δοκιμή υποβάλλονται τέσσερα δείγματα.

9.2.5. Προσδιορισμός των ζωνών

9.2.5.1. Για τα αλεξήνεμα των οχημάτων της κατηγορίας M1, οι ζώνες Α και Β είναι εκείνες που ορίζονται στο παράρτημα ΙΙ ΣΤ.

9.2.5.2. Για τις κατηγορίες οχημάτων Μ και Ν, εκτός της κατηγορίας M1, οι ζώνες ορίζονται με αφετηρία:

9.2.5.2.1. ένα σημείο οράσεως που βρίσκεται επί της κατακορύφου από το σημείο R του καθίσματος του οδηγού και σε απόσταση 625 mm πάνω από το σημείο αυτό σε επίπεδο που ορίζεται από τον άξονα του τιμονιού του οχήματος και την παράλληλη θέση του ως προς το κατακόρυφο διερχόμενο από το διαμήκη νοητό άξονα του οχήματος επίπεδο. Στη συνέχεια το σημείο αυτό αναφέρεται ως σημείο 0,

9.2.5.2.2. μια ευθεία 0Q, οριζόντια, διερχόμενη από το σημείο όρασης 0 και κάθετη στον κατακόρυφο διερχόμενο από τον διαμήκη νοητό άξονα του οχήματος επίπεδο.

9.2.5.2.3. Ζώνη Ι - Ζώνη του αλεξήνεμου οριζόμενης από την αλληλοτομή του αλεξήνεμου με τα τέσσερα ακόλουθα επίπεδα:

Ρ1 - επίπεδο κατακόρυφο που διέρχεται από το σημείο 0 και σχηματίζει γωνία 15o αριστερά του μέσου διαμήκους επιπέδου του οχήματος,

P2 - επίπεδο συμμετρικό προς το P1 σε σχέση με το μέσο διαμήκες επίπεδο του οχήματος.

Αν η κατασκευή αυτή είναι αδύνατη (π.χ. έλλειψη μέσου διαμήκους επιπέδου συμμετρίας), υπολογίζεται ως P2 το επίπεδο το συμμετρικό προς το P1 σε σχέση με το διαμήκες διερχόμενο από το σημείο 0 επίπεδο,

P3 - επίπεδο οριζόμενο από την ευθεία 0Q και την από 10o κλίση του σε σχέση με το οριζόντιο επίπεδο εκ των άνω,

P4 - επίπεδο οριζόμενο από την ευθεία 0Q και την από 8o κλίση του σε σχέση με το οριζόντιο επίπεδο εκ των κάτω.

9.2.6. Ερμηνεία των αποτελεσμάτων

Θεωρείται ικανοποιητικός ως προς την οπτική παραμόρφωση ο τύπος αλεξήνεμου ο οποίος, μετά από δοκιμή τεσσάρων δειγμάτων, η οπτική αλλοίωση δεν υπερβαίνει για κάθε ζώνη τις ακόλουθες μέγιστες τιμές:

Κατηγορία οχήματος

Ζώνη

Μέγιστες τιμές

οπτικής παραμόρφωσης

Μ1

Α - Εκτεινόμενη σύμφωνα με τα οριζόμενα στο σημείο 9.2.2.1

2 τόξου

Β

6 τόξου

Κατηγορίες εκτός Μ1 και Ν

Ι

2 τόξου

9.2.6.1. Για τα οχήματα των κατηγοριών Μ και Ν δεν εφαρμόζεται κανένα μέτρο σε παρεμφερή ζώνη πλάτους 25 mm.

9.2.6.2. Στα διπλά αλεξήνεμα δεν εφαρμόζεται κανένα μέτρο σε περιμετρική λωρίδα 35 mm πλάτους που περιλαμβάνει τα άκρα του αλεξήνεμου και επιτρέπεται να εφάπτεται στο διαχωριστικό στοιχείο.

9.2.6.3. Επιτρέπεται απόκλιση έως 6 τόξου για όλα τα τμήματα της ζώνης Ι ή της ζώνης Α των οποίων η θέση απέχει τουλάχιστον 100 mm από τα άκρα του αλεξήνεμου.

9.2.6.4. Επιτρέπονται μικρές αποκλίσεις από τις προδιαγραφές στη ζώνη Β με την προϋπόθεση ότι είναι εντοπισμένες και γίνεται αναφορά τους στα πρακτικά.

9.3. Δοκιμή διαχωρισμού του δευτερογενούς ειδώλου

9.3.1. Πεδίο εφαρμογής

Γίνονται δεκτές δύο μέθοδοι δοκιμής:

- μέθοδος δοκιμής με στόχο,

- μέθοδος δοκιμής με διόπτρα ευθυγράμμισης.

Οι δοκιμές αυτές μπορούν να χρησιμοποιηθούν, εφόσον υπάρχει ανάγκη, για δοκιμές επικύρωσης ελέγχων ποιότητας ή αξιολόγησης του προϊόντος.

9.3.1.1. Δοκιμή με στόχο

9.3.1.1.1. Συσκευές

Η μέθοδος αυτή στηρίζεται στην εξέταση ενός φωτισμένου στόχου, μέσω του κρύσταλλου ασφαλείας. Ο στόχος μπορεί να σχεδιασθεί κατά τρόπον ώστε η δοκιμή να μπορεί να γίνει βάσει μιας απλής μεθόδου "περνάει δεν περνάει". Κατά προτίμηση, ο στόχος πρέπει να ανήκει σε έναν από τους ακόλουθους τύπους:

α) φωτισμένος δακτυλοειδής στόχος, του οποίου η εξωτερική διάμετρος D γωνίας n λεπτών του τόξου σε σημείο ευρισκόμενο σε x μέτρα (εικόνα 11α), ή

β) στόχος "στεφάνι και σποτ" φωτισμένος, του οποίου οι διαστάσεις είναι τέτοιες ώστε η απόσταση από σημείο ευρισκόμενο στο άκρο του σποτ στο πλησιέστερο σημείο στο εσωτερικό της στεφάνης D να κείται έναντι γωνίας n λεπτών του τόξου, σε σημείο ευρισκόμενο σε x μέτρα (εικόνα 11β).

όπου:

n: η οριακή τιμή διαχωρισμού του δευτερογενούς ειδώλου,

x: η απόσταση μεταξύ του κρύσταλλου ασφαλείας και του στόχου (όχι μικρότερη από επτά μέτρα),

D: προκύπτει από τον τύπο:

[D = x.tau n]

Ο φωτισμένος στόχος αποτελείται από κιβώτιο με φως, όγκου 300x300x150 mm περίπου, του οποίου το πρόσθιο τμήμα αποτελείται κατά προτίμηση από ύαλο καλυμμένη με μαύρο χαρτί αδιαφανές ή μαύρη αδιαφανή μπογιά. Το κιβώτιο πρέπει να φωτίζεται από κατάλληλη φωτεινή πηγή. Το εσωτερικό του κιβωτίου πρέπει να καλυφθεί με στρώμα λευκής αδιαφανούς μπογιάς. Μπορούν επίσης να χρησιμοποιηθούν και άλλα είδη στόχων όπως αυτός που απεικονίζεται στην εικόνα 14. Επίσης, είναι δυνατόν να αντικατασταθεί ο στόχος από διάταξη προβολής και να εξετασθούν οι προκύπτουσες εικόνες πάνω σε οθόνη.

9.3.1.1.2. Διαδικασία δοκιμής

Το κρύσταλλο ασφαλείας τοποθετείται, με την καθορισμένη γωνία κλίσης, σε κατάλληλο υποστήριγμα κατά τρόπον ώστε η παρατήρηση να γίνεται στο οριζόντιο επίπεδο που διέρχεται από το κέντρο του στόχου.

Οι παρατηρήσεις γίνονται σε σκοτεινό ή ημισκοτεινό χώρο. Πρέπει να εξετασθεί κάθε τμήμα του κρύσταλλου ασφαλείας προκειμένου να διαπιστωθεί η παρουσία οποιουδήποτε δευτερογενούς ειδώλου σε σχέση με το φωτισμένο στόχο. Το κρύσταλλο ασφαλείας στρέφεται κατά τρόπον ώστε να διατηρείται η ορθή κατεύθυνση παρατήρησης. Για την εξέταση αυτή μπορεί να χρησιμοποιηθεί τηλεσκόπιο.

9.3.1.1.3. Διατύπωση των αποτελεσμάτων

Προσδιορίζεται κατά πόσον:

- με τη χρήση του στόχου α) (βλέπε εικόνα 11 α), διαχωρίζονται το πρωτογενές και δευτερογενές είδωλο του κύκλου, δηλαδή αν υπάρχει υπέρβαση της οριακής τιμής n, ή

- με τη χρήση του στόχου β) (βλέπε εικόνα 11 β), το δευτερογενές είδωλο του σποτ περνά πέρα από το σημείο επαφής με την εσωτερική περιφέρεια του κύκλου, δηλαδή αν υπάρχει υπέρβαση της οριακής τιμής n.

1. Λαμπτήρας

2. Συμπυκνωτής, άνοιγμα > 8,6 mm

3. Οθόνη από άλαμπη ύαλο, άνοιγμα > εκείνο του συμπυκνωτή

4. Χρωματισμένο φίλτρο με κεντρική οπή διαμέτρου +- 0,3 mm, διαμέτρου > 8,6 mm

5. Πλάκα με πολικές συντεταγμένες, διαμέτρου > 8,6 mm

6. Αχρωματικός φακός, f &{Μ8}; 86 mm, άνοιγμα = 10 mm

7. Αχρωματικός φακός, f &{Μ8}; 86 mm, άνοιγμα = 10 mm

8. Σκοτεινό σημείο, διαμέτρου +- 0,3 mm

9. Αχρωματικός φακός, f = 20 mm, άνοιγμα &{Μ9}; 10 mm

9.3.1.2. Δοκιμή με τη διόπτρα ευθυγράμμισης

Εφόσον υπάρχει ανάγκη, εφαρμόζεται η διαδικασία που περιγράφεται σ' αυτήν την παράγραφο.

9.3.1.2.1. Συσκευές

Οι συσκευές περιλαμβάνουν μία διόπτρα ευθυγράμμισης και ένα τηλεσκόπιο, σύμφωνα με τη διάταξη που απεικονίζεται στην εικόνα 13. Ωστόσο, μπορεί να χρησιμοποιηθεί οποιοδήποτε άλλο ανάλογο οπτικό σύστημα.

9.3.1.2.2. Διαδικασία δοκιμής

Η διόπτρα ευθυγράμμισης σχηματίζει στο άπειρο το είδωλο ενός συστήματος με πολικές συντεταγμένες και φωτεινό σημείο στο κέντρο (βλέπε εικόνα 14).

Στο εστιακό επίπεδο του τηλεσκόπιου παρατήρησης, τοποθετείται μικρό αδιαφανές σημείο, διαμέτρου ελαφρά μεγαλύτερης εκείνης του προβαλλόμενου φωτεινού σημείου, επάνω στον οπτικό άξονα, αποκρύπτοντας έτσι το φωτεινό σημείο.

Όταν μεταξύ τηλεσκοπίου και διόπτρας τοποθετείται δοκίμιο που εμφανίζει δευτερογενές είδωλο, ένα δεύτερο φωτεινό σημείο, μικρότερης έντασης, είναι ορατό σε κάποια απόσταση στο κέντρο του συστήματος των πολικών συντεταγμένων. Θεωρείται ότι ο διαχωρισμός του δευτερογενούς ειδώλου αντιστοιχεί στην απόσταση μεταξύ των δύο φωτεινών σημείων που παρατηρούνται μέσω του τηλεσκοπίου (βλέπε εικόνα 14). (Η απόσταση ανάμεσα στο σκοτεινό σημείο και το φωτεινό σημείο στο κέντρο του συστήματος των πολικών συντεταγμένων αντιπροσωπεύει την οπτική απόκλιση).

9.3.1.2.3. Διατύπωση των αποτελεσμάτων

Εξετάζεται πρώτα το κρύσταλλο ασφαλείας με τη βοήθεια απλής μεθόδου προκειμένου να προσδιορισθεί η περιοχή που δημιουργεί το πιο σημαντικό δευτερογενές είδωλο.

Εξετάζεται κατόπιν η περιοχή αυτή με τη βοήθεια του τηλεσκοπίου, υπό κατάλληλη γωνία πρόσπτωσης. Μετράται κατόπιν ο μέγιστος διαχωρισμός του δευτερογενούς ειδώλου.

9.3.1.3. Η κατεύθυνση παρατήρησης στο οριζόντιο επίπεδο πρέπει να διατηρείται περίπου κατακόρυφη προς το ίχνος του αλεξήνεμου σε αυτό το επίπεδο.

9.3.2. Οι μετρήσεις πρέπει να γίνουν σύμφωνα με τις κατηγορίες οχημάτων και στις γωνίες που ορίζονται στο σημείο 9.2.2.

9.3.2.1. Τύπος οχήματος

Η δοκιμή επαναλαμβάνεται αν πρόκειται να τοποθετηθεί το αλεξήνεμο σε ελκυστήρα του οποίου το οπτικό πεδίο στο πρόσθιο μέρος διαφέρει εκείνου του τύπου οχήματος για το οποίο έχει ήδη επικυρωθεί το αλεξήνεμο.

9.3.3. Δείκτες δυσκολίας των δευτερευόντων χαρακτηριστικών

9.3.3.1. Φύση του υλικού

Στιλβωμένη ύαλος

Λιανθείσα ύαλος

Υαλοπίνακας

1

1

2

9.3.3.2. Άλλα δευτερεύοντα χαρακτηριστικά

Τα άλλα δευτερεύοντα χαρακτηριστικά δεν λαμβάνονται υπόψη.

9.3.4. Αριθμός δειγμάτων

Υποβάλλονται σε δοκιμή τέσσερα δείγματα.

9.3.5. Ερμηνεία των αποτελεσμάτων

Ένας τύπος αλεξηνέμου θεωρείται ικανοποιητικός όσον αφορά το διαχωρισμό του δευτερεύοντος ειδώλου, ο τύπος του αλεξήνεμου του οποίου σε τέσσερα δοκίμια ο διαχωρισμός της πρωτεύοντος και δευτερεύοντος ειδώλου δεν υπερβαίνει τις μέγιστες για κάθε ζώνη κατωτέρω τιμές:

Κατηγορία οχημάτων

Ζώνη

Μέγιστες τιμές διαχωρισμού

πρωτεύοντος και δευτερεύοντος

ειδώλου

Μ1

Α - Επεκταθείσα όπως αναφέρεται στο σημείο 9.2.2.1

15 τόξου

Β

25 τόξου

Κατηγορίες Μ εκτός Μ1 και Ν

Ι

15 τόξου

9.3.5.1. Για τα οχήματα των κατηγοριών Μ και Ν δεν λαμβάνεται κανένα μέτρο σε περιμετρική ζώνη πλάτους 25 mm.

9.3.5.2. Στα διπλά αλεξήνεμα δεν εφαρμόζεται κανένα μέτρο σε περιμετρική λωρίδα 35 mm πλάτους, που περιλαμβάνει τα άκρα του αλεξήνεμου και επιτρέπεται να εφάπτεται στο διαχωριστικό στοιχείο.

9.3.5.3. Μια μικρή απόκλιση έως 25 τόξου επιτρέπεται για όλα τα σημεία της ζώνης Ι ή της ζώνης Α των οποίων η απόσταση από τα άκρα του αλεξήνεμου είναι τουλάχιστον 100 mm.

9.3.5.4. Επιτρέπονται μικρές αποκλίσεις από τις προδιαγραφές στη ζώνη Β με την προϋπόθεση ότι είναι εντοπισμένες και γίνεται αναφορά τους στα πρακτικά.

9.4. Αναγνώριση χρωμάτων

Όταν ένα αλεξήνεμο είναι έγχρωμο στη ζώνη που ορίζεται στα σημεία 9.2.5.2 ή 9.2.5.3, διαπιστώνεται κατά πόσο είναι δυνατή η αναγνώριση των ακόλουθων χρωμάτων σε τέσσερα αλεξήνεμα:

λευκό,

κίτρινο εκλεκτικό,

ερυθμό,

πράσινο,

κυανούν,

κίτρινο αυτοκινήτου.

10. ΔΟΚΙΜΗ ΑΝΤΟΧΗΣ ΣΤΗ ΦΩΤΙΑ

10.1. Αντικείμενο και πεδίο εφαρμογής

Η μέθοδος αυτή επιτρέπει τον προσδιορισμό της ταχύτητας οριζόντιας καύσης των χρησιμοποιούμενων στο χώρο επιβατών των αυτοκινήτων (ιδιωτικών αυτοκινήτων, φορτηγών, κλειστών αυτοκινήτων τύπου Break, λεωφορείων) υλικών, μετά την έκθεσή τους σε μικρή φλόγα.

Η μέθοδος αυτή επιτρέπει τον καθορισμό της ταχύτητας οριζόντιας καύσης των υλικών που χρησιμοποιούνται στο θάλαμο οδήγησης των οχημάτων μετά την έκθεσή τους στη δράση μιας μικρής φλόγας. Η μέθοδος αυτή επιτρέπει τον έλεγχο των υλικών και στοιχείων εσωτερικής επένδυσης των ελκυστήρων, μεμονωμένα ή σε συνδυασμό, μέχρι πάχους 13 mm. Χρησιμοποιείται, για να εξακριβωθεί η ομοιομορφία των παρτίδων των υλικών αυτών από την άποψη των χαρακτηριστικών καύσης.

Λόγω των πολλών διαφορών που υπάρχουν μεταξύ των πραγματικών συνθηκών της καθημερινής ζωής και των ειδικών συνθηκών δοκιμής που προβλέπει αυτή η μέθοδος (εφαρμογή και κατεύθυνση στο εσωτερικό του οχήματος, συνθήκες χρήσης, πηγή φλόγας, κ.λπ.) αυτή δεν μπορεί να θεωρηθεί σαν πλήρως καλύπτουσα την αξιολόγηση όλων των χαρακτηριστικών καύσης στο εσωτερικό ενός πραγματικού οχήματος.

10.2. Ορισμοί

10.2.1. Ταχύτητα καύσης: πηλίκον της καυθείσας απόστασης που μετράται με τη μέθοδο αυτή, διά του χρόνου που χρειάζεται η φλόγα για να καλύψει την απόσταση αυτή.

Εκφράζεται σε χιλιοστά ανά λεπτό.

10.2.2. Σύνθετο υλικό: υλικό που αποτελείται από πολλές στρώσεις ομοειδών ή διαφορετικών υλικών που συνενώνονται με κονία, κόλλα, επένδυση, συγκόλληση κ.λπ.

Όταν η συναρμολόγηση δεν είναι συνεχής (π.χ. ραφές, σημεία συγκόλλησης υψηλής συχνότητας, αγκυρήλωση, κ.λπ.) και επιτρέπει τη λήψη μεμονωμένων δειγμάτων σύμφωνα με το σημείο 10.5, τα υλικά δεν θεωρούνται ως σύνθετα.

10.2.3. Εκτεθειμένη όψη: η όψη που είναι στραμμένη προς το θάλαμο οδήγησης όταν τοποθετείται το υλικό στο όχημα.

10.3. Αρχή

Το δείγμα τοποθετείται σε οριζόντια θέση σε υποστήριγμα σχήματος U και εκτίθεται στην επίδραση περιορισμένης φλόγας για 15 δευτερόλεπτα σε θάλαμο καύσης, η δε φλόγα εφαρμόζεται στο ελεύθερο άκρο του δείγματος. Η δοκιμή επιτρέπει να εξακριβωθεί αν θα σβήσει η φλόγα και πότε καθώς και το χρόνο που χρειάζεται η φλόγα για να καλύψει μια μετρούμενη απόσταση.

10.4. Συσκευές

10.4.1. Θάλαμος καύσης (βλέπε εικόνα 15) κατά προτίμηση από ανοξείδωτο χάλυβα με τις διαστάσεις που αναφέρονται στην εικόνα 16.

Η πρόσθια όψη αυτού του θαλάμου διαθέτει ένα άνοιγμα παρατηρήσεων από πυρίμαχο υλικό, που μπορεί να καλύπτει ολόκληρη την πρόσθια όψη του θαλάμου και να χρησιμεύει ως θύρα εισόδου.

Στην κάτω όψη του θαλάμου υπάρχουν οπές αερισμού, ενώ στο άνω τμήμα υπάρχει σχισμή αερισμού σε όλη την περίμετρο.

Ο θάλαμος στηρίζεται πάνω σε τέσσερα πόδια ύψους 10 mm. Στη μια πλευρά του ο θάλαμος μπορεί να φέρει άνοιγμα για την τοποθέτηση του υποστηρίγματος με το δείγμα και από την άλλη πλευρά υπάρχει άνοιγμα για την είσοδο του σωλήνα αερίου. Το τηκόμενο υλικό περισυλλέγεται σε λεκάνη (βλέπε εικόνα 17), τοποθετημένη στον πυθμένα του θαλάμου ανάμεσα στις οπές αερισμού χωρίς να τις καλύπτει.

10.4.2. Συσκευή μεταφοράς δείγματος, αποτελούμενη από δύο πλάκες μετάλλου σε σχήμα U ή πλαίσιο από αντιδιαβρωτικό υλικό. Οι διαστάσεις αναφέρονται στην εικόνα 18.

Στην κάτω πλάκα υπάρχουν θηλές και αντίστοιχες οπές στην άνω πλάκα για την ασφαλή στερέωση του δείγματος. Οι θηλές χρησιμεύουν επίσης ως σημεία αναφοράς για τη μέτρηση της απόστασης καύσης.

Πρέπει να προβλεφθεί υποστήριγμα αποτελούμενο από θερμοανθεκτικά καλώδια διαμέτρου 0,25 mm, που εκτείνονται εγκαρσίως της κάτω πλάκας της συσκευής μεταφοράς του δείγματος σε διαστήματα 25 mm (βλέπε εικόνα 19).

Το κάτω τμήμα του δείγματος πρέπει να βρίσκεται σε απόσταση 178 mm πάνω από την πλάκα της βάσης. Η απόσταση μεταξύ του άκρου της συσκευής μεταφοράς του δείγματος και του τοιχώματος του θαλάμου πρέπει να είναι 22 mm. Η απόσταση μεταξύ των διαμήκων άκρων της συσκευής και των πλευρών του θαλάμου πρέπει να είναι 50 mm (όλες οι διαστάσεις μετρούνται στο εσωτερικό) (βλέπε εικόνες 15 και 16).

10.4.3. Καυστήρας αερίου

Η μικρή πηγή φλόγας εκπέμπεται από λύχνο Bunsen διαμέτρου κάτω των 9,5 mm, που τοποθετείται στο θάλαμο καύσης έτσι ώστε το κέντρο του ακροστομίου να βρίσκεται 19 mm κάτω από το κέντρο του κάτω άκρου προς την ανοιχτή πλευρά του δείγματος (βλέπε εικόνα 16).

10.4.4. Αέριο δοκιμής

Το αέριο με το οποίο τροφοδοτείται το μπεκ πρέπει να έχει θερμογόνο ισχύ περίπου 38 MJ/m 3 (π.χ. φυσικό αέριο).

10.4.5. Μεταλλική χτένα μήκους τουλάχιστον 110 mm, με επτά ή οκτώ δόντια με στρογγυλευμένη μύτη, ανά 25 mm.

10.4.6. Χρονόμετρο, με ακρίβεια 0,5 του δευτερολέπτου.

10.4.7. Απαγωγός

Ο θάλαμος καύσης μπορεί να τοποθετηθεί μέσα σε απαγωγό εργαστηρίου με την προϋπόθεση ότι ο εσωτερικός όγκος αυτού του απαγωγού θα είναι τουλάχιστον 20 φορές κι όχι πάνω από 110 φορές μεγαλύτερος από τον όγκο του θαλάμου καύσης και ότι καμία από τις διαστάσεις αυτές (ύψος, πλάτος ή βάθμος) δεν θα υπερβαίνει κατά 2,5 φορές τη μία από τις άλλες δύο.

Πριν από τη δοκιμή, μετράται η κάθετη ταχύτητα του αέρα στον απαγωγό εργαστηρίου στο πρόσθιο και οπίσθιο μέρος της ζώμνης που έχει προβλευθεί για το θάλαμο καύσης. Πρέπει να κυμαίνεται μεταξύ 0,10 και 0,30 m/s, ώστε να μην ενοχλείται, ενδεχομένως, ο χειριστής από τα προϊόντα της καύσης. Είναι δυνατόν να χρησιμοποιηθεί απαγωγός φυσικού αερισμού με κατάλληλη ταχύτητα του αέρα.

10.5. Δείγματα

10.5.1. Σχήμα και διαστάσεις

Το σχήμα και οι διαστάσεις του δείγματος αναφέρονται στην εικόνα 20. Το πάχος του δείγματος αντιστοιχεί στο πάχος του δοκιμαζόμενου προϊόντος, αλλά δεν πρέπει να υπερβαίνει τα 13 mm. Όταν το επιτρέπει το δείγμα, η τομή του πρέπει να είναι σταθερή καθόλο το μήκος. Όταν το σχήμα και οι διαστάσεις ενός προϊόντος δεν επιτρέπουν τη λήψη ενός δείγματος δεδομένων διαστάσεων, πρέπει να τηρηθούν οι ακόλουθες ελάχιστες διαστάσεις:

α) για δείγματα πλάτους μεταξύ 3 και 60 mm, το μήκος πρέπει να είναι 356 mm. Στην περίπτωση αυτή, το υλικό δοκιμάζεται για όλο το πλάτος του προϊόντος-

β) για τα δείγματα πλάτους μεταξύ 60 και 100 mm το μήκος πρέπει να είναι τουλάχιστον 138 mm. Στην περίπτωση αυτή, η πιθανή απόσταση καύσης αντιστοιχεί στο μήκος του δείγματος, η δε μέτρηση αρχίζει από το πρώτο αναγνωριστικό σημείο-

γ) τα δείγματα που έχουν πλάτος κάτω από 60 mm και μήκος κάτω από 356 mm, όπως και τα δείγματα πλάτους μεταξύ 60 και 100 mm, αλλά μήκους κάτω των 138 mm, καθώς και τα δείγματα πλάτους κάτω των 3 mm δεν μπορούν να ελεγχθούν με την παρούσα μέθοδο.

10.5.2. Δειγματοληψία

Από το εξεταζόμενο υλικό θα ληφθούν τουλάχιστον πέντε δείγματα. Στα υλικά με διαφορετική ταχύτητα καύσης, ανάλογα με την κατεύθυνση αυτού του υλικού (που προσδιορίζεται με προκαταρκτικές δοκιμές), τα πέντε δείγματα (ή παραπάνω) πρέπει να ληφθούν και να τοποθετηθούν στη συσκευή δοκιμών, έτσι ώστε να είναι δυνατή η μέτρηση της μεγαλύτερης ταχύτητας καύσης. Όταν το υλικό προσφέρεται ήδη κομμένο σε καθορισμένο πλάτος, πρέπει να κοπεί τεμάχιο μήκους τουλάχιστον 500 mm σε όλο το πλάτος. Τα δείγματα πρέπει να λαμβάνονται από το τεμάχιο σε απόσταση τουλάχιστον ίση προς 100 mm από το άκρο του υλικού και σε ίση απόσταση μεταξύ τους.

Τα δείγματα λαμβάνονται με τον ίδιο τρόπο στα έτοιμα προϊόντα όταν το επιτρέπει το σχήμα του προϊόντος. Όταν το πάχος του προϊόντος υπερβαίνει τα 13 mm, πρέπει να μειωθεί στα 13 mm με μηχανική επεξεργασία στην αντίθετη πλευρά εκείνης που βλέπει προς το θάλαμο οδήγησης.

Τα σύνθετα υλικά (βλέπε σημείο 10.2.2) πρέπει να δοκιμάζονται ως ομοιογενές τεμάχιο.

Όταν υπάρχουν πολλά στρώματα διαφορετικών υλικών που δεν θεωρούνται ως σύνθετα, κάθε στρώμα που εκτείνεται σε βάθος 13 mm από την επιφάνεια που είναι στραμμένη προς το θάλαμο οδήγησης, πρέπει να δοκιμαστεί χωριστά.

10.5.3. Παρασκευή

Τα δείγματα πρέπει να παραμείνουν για 24 ώρες κατ' ελάχιστο όριο και επτά μέρες κατ' ανώτατο όριο σε θερμοκρασία 23o &{Θδ};ΦΨ11>π 2o C με σχετική υγρασία 50 +- 5 % και να διατηρηθούν στις συνθήκες αυτές μέχρι τη στιγμή της δοκιμής.

10.6 Μέθοδος δοκιμής

10.6.1. Τα δείγματα με επιφάνεια μολτονέ καπιτονέ τοποθετούνται σε επίπεδη επιφάνεια και χτενίζονται δυό φορές αντίθετα προς το πέλος τους με τη χτένα (βλέπε σημείο 10.4.5).

10.6.2. Το δείγμα τοποθετείται στη συσκευή μεταφοράς (βλέπε σημείο 10.4.2) με τρόπο ώστε η εκτεθειμένη πλευρά να είναι στραμμένη προς τα κάτω, προς την κατεύθυνση της φλόγας.

10.6.3. Η φλόγα του αερίου ρυθμίζεται σε ύψος 38 mm με τη βοήθεια του αναγνωριστικού σημείου που έχει σημειωθεί στο θάλαμο. Το στόμιο εισαγωγής αέρα του μπεκ είναι κλειστό. Η φλόγα πρέπει να καύσει για ένα λεπτό τουλάχιστον πριν από την έναρξη των δοκιμών, ώστε να σταθεροποιηθεί.

10.6.4. Η συσκευή μεταφοράς δείγματος προωθείται στο θάλαμο καύσης έτσι ώστε το άκρο του δείγματος να εκτεθεί στη φλόγα και 15 δευτερόλεπτα αργότερα διακόπτεται η παροχή αερίου.

10.6.5. Η μέτρηση του χρόνου καύσης αρχίζει τη στιγμή που το τμήμα που προσβάλλεται από τη φλόγα βρίσκεται πέρα από το πρώτο σημείο αναφοράς. Παρακολουθείται η μετάδοση της φλόγας στην πλευρά που καίγεται πιο γρήγορα (άνω ή κάτω πλευρά).

10.6.6. Η μέτρηση του χρόνου καύσης λήγει όταν η φλόγα φθάσει στο τελευταίο αναγνωριστικό σημείο ή όταν η φλόγα σβύσει προτού φθάσει σε αυτό το σημείο. Όταν δεν φθάσει η φλόγα στο τελευταίο αυτό σημείο μέτρησης, η απόσταση καύσης μετράται μέχρι του σημείου όπου έσβυσε η φλόγα. Η απόσταση καύσης αντιστοιχεί στο τμήμα του δείγματος που υπέστη καταστροφή στην επιφάνεια ή το εσωτερικό του από την καύση.

10.6.7. Όταν το δείγμα δεν ανάψει, ή δεν συνεχίσει να καίγεται μετά το σβύσιμο της φλόγας ή ακόμη όταν η φλόγα σβύσει προτού φθάσει στο πρώτο αναγνωριστικό σημείο για τη μέτρηση, έτσι ώστε να μην είναι δυνατό να μετρηθεί η διάρκεια της καύσης, στην έκθεση της δοκιμής αναφέρεται ότι η ταχύτητα καύσης είναι 0 mm ανά λεπτό.

10.6.8. Στη διάρκεια σειράς δοκιμών ή επαναληπτικών δοκιμών, ο θάλαμος καύσης και η συσκευή μεταφοράς του δείγματος πρέπει να έχουν μέγιστη θερμοκρασία 30o C πριν από την έναρξη της δοκιμής.

10.7. Υπολογισμοί

Η ταχύτητα καύσης, Β, σε mm ανά λεπτό υπολογίζεται με τον τύπο:

B =

s

t

x 60

όπου:

s το μήκος, σε χιλιοστά της απόστασης καύσης,

t η διάρκεια της καύσης, σε δευτερόλεπτα, για την απόσταση.

10.8. Δείκτες δυσκολίας των δευτερευόντων χαρακτηριστικών

Δεν λαμβάνεται υπόψη κανένα δευτερεύον χαρακτηριστικό.

10.9. Ερμηνεία των αποτελεσμάτων

Τα υαλοστάσια που φέρουν πλαστική επένδυση (σημείο 2.3 του παραρτήματος Ι) ή αποτελούνται από πλαστική ύαλο (σημείο 2.4 του παραρτήματος Ι) θεωρούνται ως ικανοποιητικά, από την άποψη της αντοχής στη φωτιά, αν ο συντελεστής καύσης δεν υπερβαίνει τα 250 mm ανά λεπτό.

11. ΔΟΚΙΜΗ ΑΝΤΟΧΗΣ ΣΤΙΣ ΧΗΜΙΚΕΣ ΟΥΣΙΕΣ

11.1. Χρησιμοποιούνται οι ακόλουθες χημικές ουσίες

11.1.1. Μη δραστική σαπωνούχος διάλυση: 1 % σε βάρος σε αποϊονισμένο νερό.

11.1.2. Προϊόν καθαρισμού υαλοπινάκων: υδαρές διάλυμα ισοπροπυλικής αλκοόλης και διπροπυλενίου γλυκόζης μονομεθυλικού αιθέρα, καθένα από τα δύο με συγκέντρωση 5 και 10 % βάρους και υδροξειδίου του αμμωνίου σε συγκέντρωση μεταξύ 1 και 5 % βάρους.

11.1.3. Μετουσιωμένο αδιάλυτο οινόπνευμα: ένα μέρος όγκου μετουσιωμένης μεθυλικής αλκοόλης σε δέκα μέρη όγκου αιθυλικής αλκοόλης.

11.1.4. Βενζίνη αναφοράς: μείγμα 50 % όγκου τολουολίου, 30 % όγκου 2,2,4 τριμεθυλπεντανίου, 15 % όγκου 2,2,4 τριμεθυλο-1-πεντανίου και 5 % όγκου αιθυλικής αλκοόλης.

11.1.5. Κηροζίνη αναφοράς: Μείγμα 50 % όγκου n-οκτανίου και 50 % όγκου n-δεκανίου.

11.2. Μέθοδος δοκιμής

Χρησιμοποιούνται δύο δοκίμια 180x25 mm για καθεμία από τις χημικές ουσίες που αναφέρονται από το σημείο 11.1 και κάτω. Χρησιμοποιείται νέο δοκίμιο για κάθε δοκιμή και προϊόν.

Πριν από κάθε δοκιμή τα δοκίμια καθαρίζονται σύμφωνα με τις οδηγίες του κατασκευαστή, και ακολούθως εκτίθενται επί 48 ώρες σε θερμοκρασία 23o +- 2o C και σχετική υγρασία 50 +- 5 %. Οι συνθήκες αυτές διατηρούνται και κατά τις δοκιμές.

Τα δοκίμια βυθίζονται πλήρως στο υγρό της δοκιμής, διατηρούνται βυθισμένα επί ένα λεπτό, αποσύρονται και στεγνώνονται αμέσως με ένα καθαρό απορροφητικό μάλλινο ύφασμα.

11.3. Ενδείξεις δυσκολίας των δευτερευόντων χαρακτηριστικών

Άχρωμο

Χρωματισμένο

Χρωματισμός του ενδιάμεσου φύλλου ή της πλαστικής επικάλυψης

1

2

Τα λοιπά δευτερεύοντα χαρακτηριστικά δεν παρεμβαίνουν.

11.4. Ερμηνεία των αποτελεσμάτων

11.4.1. Θεωρείται επιτυχής η δοκιμή αντοχής στις χημικές ουσίες αν το δοκίμιο δεν υποστεί απώλεια της σκληρότητός του, φθορά, ρωγμές ή καταφανή απώλεια της διαφάνειάς του.

11.4.2. Μια σειρά δοκιμίων προς επικύρωση θεωρείται ως ικανοποιητική από την οπτική της δοκιμής αντίστασής της στις χημικές ουσίες αν ικανοποιεί μια από τις ακόλουθες προϋποθέσεις:

11.4.2.1. Όλες οι δοκιμές έδωσαν θετικό αποτέλεσμα.

11.4.2.2. Στην περίπτωση που σε μία από τις δοκιμές το αποτέλεσμα ήταν αρνητικό, μια νέα σειρά δοκιμίων έδωσε θετικά αποτελέσματα.

ΠΑΡΑΡΤΗΜΑ ΙΙ Β

ΥΑΛΟΠΙΝΑΚΕΣ ΑΠΟ ΚΟΙΝΗ ΥΑΛΟ ΑΠΟ ΣΥΓΚΟΛΛΗΜΕΝΑ ΦΥΛΛΑ 1. ΟΡΙΣΜΟΣ ΤΟΥ ΤΥΠΟΥ

Υαλοπίνακες από κοινή ύαλο από συγκολλημένα φύλλα, εκτός των αλεξήνεμων, θεωρούνται ότι ανήκουν σε διάφορους τύπους αν διαφέρουν τουλάχιστον ως προς ένα από τα κύρια ή δευτερεύοντα χαρακτηριστικά τους.

1.1. Τα κύρια χαρακτηριστικά είναι:

1.1.1. Το βιομηχανικό ή εμπορικό σήμα

1.1.2. Οι μορφές και διαστάσεις

Θεωρείται ότι οι υαλοπίνακες από κοινή ύαλο από συγκολλημένα φύλλα αποτελούν μέρος μιας ομάδας όσον αφορά τις δοκιμές μηχανικών ιδιοτήτων και αντοχής στις συνθήκες περιβάλλοντος.

1.1.3. Ο αριθμός των φύλλων υάλου

1.1.4. Το ονομαστικό πάχος "ε" του αλεξήνεμου, συνεπάγεται μια κατασκευαστική ανοχή +- 0,2 n mm ως προς την ονομαστική τιμή (όπου η ο αριθμός των φύλλων υάλου του αλεξήνεμου).

1.1.5. Το ονομαστικό πάχος του ή των ενδιάμεσων φύλλων.

1.1.6. Το υλικό και ο τύπος του ενδιαμέσου(ων) φύλου(ων) (π.χ. PVB ή άλλου τύπου πλαστικό ενδιάμεσο φύλλο).

1.2. Τα δευτερεύοντα χαρακτηριστικά είναι:

1.2.1. Το είδος του υλικού (ύαλος ασφαλείας στιλβωμένη, ύαλος ασφαλείας λευκανθείσα, υαλοπίνακας).

1.2.2. Ο χρωματισμός του ή των ενδιάμεσων φύλλων (άχρωμα ή χρωματισμένα), στο σύνολο ή κατά ένα μέρος.

1.2.3. Ο χρωματισμός της υάλου (άχρωμη, έγχρωμη).

1.2.4. Η παρουσία ή όχι αγωγών.

1.2.5. Η παρουσία ή όχι ταινιών σκιάσεως.

2. ΓΕΝΙΚΑ

2.1. Για τους υαλοπίνακες από κοινή ύαλο από συγκολλημένα φύλλα, εκτός των αλεξήνεμων, οι δοκιμές πραγματοποιούνται σε επίπεδα δοκίμια, που έχουν είτε αποκοπεί από πραγματικούς υαλοπίνακες, είτε κατασκευασθεί ειδικά. Και στις δύο περιπτώσεις, τα δοκίμια πρέπει να είναι απολύτως αντιπροσωπευτικά, από κάθε άποψη, των υαλοπινάκων για την παραγωγή των οποίων ζητείται η επικύρωση.

2.2. Πριν από κάθε δοκιμή τα δοκίμια της υάλου από συγκολλημένα φύλλα αποθηκεύονται επί τέσσερις ώρες τουλάχιστον σε θερμοκρασία 23o &{Θδ};ΦΨ11>π 2o C. Οι δοκιμές επί των δοκιμίων γίνονται μόλις αυτά αποσυρθούν από το δοχείο στο οποίο είχαν αποθηκευθεί.

3. ΔΟΚΙΜΕΣ ΣΥΜΠΕΡΙΦΟΡΑΣ ΣΤΗΝ ΠΡΟΣΚΡΟΥΣΗ ΤΗΣ ΚΕΦΑΛΗΣ

3.1. Δείκτης δυσκολίας των δευτερευόντων χαρακτηριστικών

Δεν λαμβάνεται υπόψη κανένα δευτερεύον χαρακτηριστικό.

3.2. Δοκιμή συμπεριφοράς στην πρόσκρουση της κεφαλής σε πλήρες αλεξήνεμο

3.2.1. Αριθμός δειγμάτων

Υποβάλλονται σε δοκιμή τέσσερα δείγματα από τη σειρά εκείνων που διαθέτουν τη μεγαλύτερη ανεπτυγμένη επιφάνεια, επιλεγμένα σύμφωνα με τις προϋποθέσεις του παραρτήματος ΙΙ Ε.

3.2.2. Μέθοδοι δοκιμής

3.2.2.1. Η χρησιμοποιούμενη μέθοδος είναι εκείνη που ορίζεται στο σημείο 3.3.2 του παραρτήματος ΙΙ Α.

3.2.2.2. Το ύψος της πτώσης είναι 1,5 m + 0 mm/-5 mm.

3.2.3. Ερμηνεία των αποτελεσμάτων

3.2.3.1. Θεωρείται ότι η δοκιμή αυτή δίνει ικανοποιητικά αποτελέσματα εφόσον πληρούνται οι ακόλουθες προϋποθέσεις:

3.2.3.1.1. Το δοκίμο θραύεται με πολλές κυκλικές ρωγμές, το κέντρο των οποίων αντιστοιχεί χονδρικά στο σημείο πρόσκρουσης.

3.2.3.1.2. Τα φύλλα υάλου παραμένουν προσκολλημένα στο ενδιάμεσο πλαστικό φύλλο. Μπορεί να γίνει δεκτή μία ή περισσότερες αποκολλήσεις πλάτους μικρότερου των 4 mm από κάθε πλευρά της ρωγμής στο εξωτερικό ενός κύκλου διαμέτρου 60 mm με κέντρο το σημείο πρόσκρουσης.

3.2.3.1.3. Από την πλευρά της πρόσκρουσης:

3.2.3.1.3.1. Το ενδιάμεσο φύλλο δεν θα πρέπει να έχει απογυμνωθεί σε επιφάνεια μεγαλύτερη από 20 mm 2.

3.2.3.1.3.2. Μπορεί να γίνει δεκτό ένα σχίσιμο του ενδιάμεσου πλαστικού φύλλου σε μήκος 35 mm.

3.2.3.2. Σειρά δοκιμίων που υποβάλλεται σε δοκιμή προς επικύρωση, θεωρείται ως ικανοποιητική από την άποψη της συμπεριφοράς στην πρόσκρουση της κεφαλής, εφόσον πληρούται η μία από τις δύο ακόλουθες προϋποθέσεις:

3.2.3.2.1. Όλες οι δοκιμές έδωσαν θετικά αποτελέσματα.

3.2.3.2.2. Μία δοκιμή έδωσε αρνητικό αποτέλεσμα, αλλά μια νέα σειρά δοκιμών, που πραγματοποιήθηκε επί νέας σειράς δοκιμίων, δίνει θετικά αποτελέσματα.

3.3. Δοκιμ